title: Fysiikka

text: Olennaisena osana fysiikan opiskeluun kuuluu matematiikan opiskelu, sillä ”matematiikkaa hallitsemattomasta ihmisestä ei tule fyysikkoa”. Tavallisesti fysiikkaa yliopistossa pääaineena opiskelevat lukevat matematiikkaa sivuaineena ja yleensä se kuuluukin pakollisena opintoihin. Muita tyypillisiä sivuaineita ovat kemia, biologia sekä tietotekniikka. Fysiikkaa voidaan opiskella myös poikkitieteellisesti. Esimerkiksi Jyväskylän yliopistossa nanotieteen koulutusohjelmassa opiskellaan fysiikkaa, kemiaa ja biologiaa.


title: Seppo Huovila

text: Työurallaan Huovila toimi jo perusopintovaiheessa Ilmatietellisen keskuslaitoksen radioluotaajana 1950–1953. Sitten hän oli Helsingin yliopiston meteorologian laitoksen laboratorioapulainen 1953 ja tutkimusassistentti 1954–1957, sekä Vaisala Oy:n meteorologi ja fyysikko 1957–. Hän toimi Oulun yliopiston fysiikan virkaatekevä apulaisprofessorina eri otteisiin 1960–1965 ja oli Valtion luonnontieteellisen toimikunnan nuorempi tutkija 1963–1964. Pisimmän työuran hän teki Ilmatieteen laitoksen palveluksessa meteorologina 1966–1971, osastopäällikkönä 1971–1985, ja tutkimusprofessorina 1985–1992.


title: Oulun yliopiston kauppakorkeakoulu

text: Vaikka taloustieteiden tiedekunta perustettiin vasta vuonna 2000, taloustieteitä on voinut opiskella Oulun yliopistossa jo aiemminkin. Filosofiseen tiedekuntaan perustettiin kansantaloustieteen professuuri jo 1959, opetus aloitettiin syksyllä 1961 ja vuodesta 1965 kansantaloustiedettä on voinut opiskella pääaineena.


title: Jaak Aaviksoo

text: Aaviksoo alkoi opiskella Tarton yliopistossa fysiikkaa vuonna 1971. Hän valmistui yliopistosta vuonna 1976 "cum laude" -arvosanalla teoreettisen fysiikan puolelta. Vuonna 1992 hän palasi Tarton yliopistoon, tällä kertaa optiikan ja spektroskopian professoriksi. Aaviksoo toimi Tarton yliopiston rehtorina vuosina 1998–2006.


title: Fyysikko

text: Teknillistä fysiikkaa voi pääaineena opiskella Aalto yliopiston perustieteiden korkeakoulussa sekä Tampereen teknillisessä yliopistossa.


title: Peter Holmberg (fyysikko)

text: Holmberg opiskeli fysiikkaa Helsingin yliopistossa ja väitteli tohtoriksi vuonna 1967. Hän työskenteli 1960-luvulla muun muassa atomienergiakomission palveluksessa, vuosina 1970–1974 Oulun yliopiston fysiikan apulaisprofessorina ja vuosina 1974–2001 Helsingin yliopiston lääketieteellisen tiedekunnan fysiikan apulaisprofessorina sekä HYKSin säteilyhoitoklinikan johtavana fyysikkona. Hän oli myös Åbo Akademin fysiikan dosentti 1986–2006.


title: Biofysiikka

text: Biofysiikkaa voi opiskella Suomessa tällä hetkellä Oulun yliopistossa ja hieman erilaisilla painotuksilla myös Itä-Suomen yliopistossa lääketieteen fysiikan koulutusohjelmassa, Helsingin yliopistossa, Teknillisen korkeakoulun teknillisen fysiikan koulutusohjelmassa ja Tampereen teknillisen yliopiston fysiikan laitoksessa.


title: HMS Walker

text: "HMS Walker" palveli ensimmäisen maailmansodan lopulla ja rauhan tultua se palveli Itämeren purjehduksilla taistellen Bolsevikkeja vastaan. Alus kuului 1921 Atlantin laivaston 1. Hävittäjälaivueeseen. Alus vieraili 15.-22. kesäkuuta 1926 laivasto-osaston mukana Helsingissä. Se sijoitettiin vuoden 1930 jälkeen reserviin.


title: HMS Walker

text: "HMS Walker" siirrettiin vuoden 1943 alussa Thamesin telakalle muutostöitä varten. Alus aloitti toukokuussa koeajot satamassa sekä sen edustalla. Kesäkuussa se oli koulutettavana. Alus siirrettiin heinäkuussa koulutuksen päätyttyä 4. Saattajaryhmään suojaamaan Atlantin saattueita.


title: HMS Walker

text: "HMS Walker" liittyi 12. tammikuuta 1942 Clydessä ryhmineen saattueen WS15 paikallissaattueeksi. Ryhmä erkani 15. helmikuuta saattueesta palaten Clydeen, jossa se liittyi 17. helmikuuta saattueen WS16 paikallissaattueeksi. "HMS Walker", "HMS Witherington" ja "HMS Verity" jatkoivat saattueen mukana 21. helmikuuta muiden Kotilaivaston alusten suojatessa raskaiden sotalaivojen matkan Gibraltarille. Seuraavana päivänä "HMS Walker" ja kaksi muuta Kotilaivaston hävittäjää erkanivat saattueesta "HMS Newcastlen" ja sitä suojanneen "HMS Paladinin" vastaanottaessa suojaustehtävän.


title: HMS Walker

text: Alus tilattiin 9. joulukuuta 1916 William Denny and Brothersilta Dumbartonista osana vuosien 196-1917 laivasto-ohjelman 10. tilausta. Sen köli laskettiin 26. maaliskuuta 1917 ja alus laskettiin vesille 29. marraskuuta. Alus valmistui 12. helmikuuta 1918, jolloin se oli varustettu miinanlaskijaksi.


title: HMS Walker

text: Alus määrättiin toukokuussa tukemaan Normandian maihinnousua. Se erkani 3. toukokuuta saattueesta RA59 oltuaan kaksi vuorokautta jatkuvien sukellusvenehyökkäysten ja myrskyn riepoteltavana. Satamaan saavuttuaan alus valmistautui liittymään saattajaryhmä 137:ään, jonka muodostivat korvetit "HMS Honeysuckle" ja Ranskan laivaston "La Nantaise" sekä troolari "HMS Lincolnshire".


title: HMS Walker

text: "HMS Walker" siirrettiin tammikuussa 1944 Kotilaivastoon suojaamaan Jäämeren saattueita. Alus liittyi helmikuussa saattueeseen JW57 "HMS Beaglen", "HMS Boadicean", "HMS Keppelin" ja neljän Flower-luokan korvetin kanssa. Suojausosasto erkani 28. helmikuuta vahingoittumattomasta saattueesta saavuttuaan Kuolan niemimaalle. Alus liittyi 2. maaliskuuta palaavan saattueen RA57 lähisuojaukseen saman osaston kanssa. Saattue joutui 4. maaliskuuta sukellusvenehyökkäyksen kohteeksi. Suojausosasto erkani 10. maaliskuuta saattueesta sen saavuttua Loch Eween.


title: HMS Walker

text: "HMS Walker" erkani 8. tammikuuta 1945 suojueen mukana saattueesta saavuttuaan Kuolaan tapahtuma köyhän matkan jälkeen. Alus suojasi samojen hävittäjien kanssa 11. tammikuuta palaavaa saattuetta RA63, josta se erkani 23. tammikuuta saavuttuaan Clydeen.


title: HMS Walker

text: Alus lähti 20. huhtikuuta Kuolan niemimaalle risteilijä "HMS Diademin", saattuetukialusten "HMS Activityn" ja "HMS Fencerin", 15 Kotilaivaston hävittäjän ja kolmen Kanadan laivaston fregatin kanssa suojatakseen kauppalaiva "Nea Hellasta" ja kootakseen aluksia ja miehistöjä Venäjän satamista. Osasto saapui 23. huhtikuuta Kuolan niemimaalle ilman "Nea Hellasta", joka oli joutunut palaamaan kotimaahan teknisten ongelmien vuoksi.


title: HMS Walker

text: Alus liittyi syyskuun alussa Plymouthissa 11. Hävittäjälaivueeseen suojaamaan saattueita sekä sukellusveneiden torjuntatehtäviin Kanaalin alueella. Alus suojasi 9. syyskuuta saattuetta OB2 "HMS Vanquisherin" ja "HMS Winchelsean" kanssa. Seuraavana päivänä kotimatkalla alus törmäsi "HMS Vanquisherin" kanssa kärsien pahoja vaurioita. Se otettiin 14. syyskuuta Devonportin telakalle korjattavaksi, mistä se palasi palvelukseen vuoden lopulla.


title: HMS Walker

text: Alus siirrettiin lokakuussa ryhmänsä mukana suojaamaan Jäämeren saattueita. Se liittyi 20. lokakuuta saattueen JW61 lähisuojaukseksi "HMS Lapwingin", "HMS Larkin" ja kolmen Flower-luokan korvetin kanssa. Suojaus erkani 28. lokakuuta saattueesta saavuttuaan Kuolan niemimaalle.


title: Anthony Fokker

text:
Anthony Fokker (6. huhtikuuta 1890 – 23. joulukuuta 1939) oli hollantilainen lentokonesuunnittelija, joka suunnitteli useita ilmailun historian merkittäviä lentokoneita. Suomen ilmailussa Fokker D.XXI-hävittäjä on merkittävin Fokkerin tuotteista. Fokker perusti 21. heinäkuuta 1919 lentokonetehtaan.
Anthony Fokker syntyi Blitarissa, Jaavalla (Aasiassa) 6. huhtikuuta 1890. Hän innostui ilmailusta muutettuaan Eurooppaan. Hän aloitti liitokoneen suunnittelulla. Hän muutti pian Saksaan, jossa oppi perusteet autojen ja lentokoneiden suunnittelusta.


title: Anthony Fokker

text: 1919 Fokker irtaantui Junkersista ja palasi Hollantiin perustaen sinne oman yhtiön, N.V. Nederlandse Vliegtuigenfabriek, Amsterdamiin. Hän toi junalastin D.VII ja C.I sotilaskoneita sekä varaosia. Liittoutuneiden kieltäessä Versailles’n rauhassa muun muassa lentokoneteollisuuden Saksassa, koneiden siirto tapahtui yhteistoiminnassa Saksan hallituksen kanssa. Fokker rakensikin aluksi D.7-hävittäjiä, ilmeisesti Hollannin ilmavoimille.


title: Fokker

text: Fokker avasi elokuussa 1919 Amsterdamissa tehtaan nimellä N.V. Nederlandse Vliegtuigenfabriek, ja sen pääomana oli 1,5 miljoonaa Hollannin guldenia. Anthony Fokker toi junalastin Fokker D.VII- ja C.I -sotilaskoneita sekä varaosia.


title: Fokker

text: Hävinneen Saksan kaaoksessa ylijäämä-Fokkerit kulkeutuivat talvella 1918–1919 hämärien liikemiesten kauppavälineinä ympäri Eurooppaa. Samoin keinoin Fokkerin tehdas siirtyi Hollantiin. Yhtiön rahoittaja oli Steenkolen Handels Vereniging (nykyinen SHV Holdings), ja yhtiön nimi oli aluksi Nederlandse Vliegtuigenfabriek – Anthony Fokkerin osuus siitä piilotettiin Ententen viranomaisilta. Tämä oli Saksan varautumista rauhanehtoihin.


title: Fokker

text: Vuonna 1946 Alankomaihin perustettiin Nederlands Instituut voor Vlietuigontwikkeling (NIV, vuodesta 1971 alkaen NIVR (R = Ruimtevaart), jolloin mukaan tulivat toi avaruusteollisuuden tutkimustarpeet), jonka tarkoitus oli lentokoneteollisuuden jälleenrakentaminen. Samana vuonna alkoi Fokker S-11 -koulukoneen kehitystyö – Hollannin ilmavoimat olivat luvanneet suunnittelun alussa tilata suuren määrän koneita, mikä loi pohjan tehtaan toiminnalle.


title: Adriaan Daniël Fokker

text: Fokker syntyi Jaavan saarella, alueella joka oli Alankomaiden omistuksessa. Hän opiskeli kaivostekniikkaa Delftin teknillisessä yliopistossa sekä fysiikkaa Leidenin yliopistossa Hendrik Lorentzin ohjaamana ja valmistui Leidenin yliopistosta vuonna 1913. Väitöstyössään hän esitti Fokkerin–Planckin-yhtälön, josta hän on tunnettu. Hän jatkoi opiskelua Albert Einsteinin, Ernest Rutherfordin ja William Braggin kanssa. Ensimmäisen maailmansodan jälkeen hän palasi Leideniin työskentelemään Lorentzin ja Ehrenfestin apulaisena. Toisen maailmansodan aikana Fokker aloitti musiikin opiskelun.


title: Fokker F.27

text:
Fokker F.27 Friendship on hollantilaisen Fokkerin valmistama liikenne- ja kuljetuskone. Kaksimoottorisen potkuriturbiinikoneen suunnittelu alkoi 1950-luvun alussa, ja prototyypin ensilento tapahtui 24. marraskuuta 1955. Koneen sarjavalmistus alkoi vuonna 1958. 100-sarjan koneita valmistettiin 85 kappaletta. Eri versiota on 700-sarjaan asti. Fairchild Aircraft valmisti lisenssillä Yhdysvalloissa 206 konetta nimellä Fairchild FH-227. Yhteensä koneita valmistettiin 786 kappaletta.
Finnair Oy:n luopuessa 1970-luvun lopussa Convair 440 Metropolitan koneista havaittiin, että yhtiö tarvitsi lyhyitä lentoreittejään varten DC-9-14/15-suihkukoneita pienempiä potkurikoneita. Tähän tarkoitukseen Finnair päätyi ostamaan Icelandairilta Islannista kolme käytettyä Fokker F.27 Mk. 200 -matkustajakonetta.


title: Fokker

text: Vuonna 1969 Fokker liittoutui Bremenissä toimivan Vereinigte Flugtechnische Werken (osa ERNOa) kanssa, jolla oli monikansallinen omistuspohja. Yhtymä kehitti epäonnistuneen syöttöliikennekoneen VFW-614:n. Euroopan avaruusjärjestö ESA tilasi ERNO-VFW-Fokker GmbH -yhtymältä kesäkuussa 1974 Spacelab-laboratorion NASAn avaruussukkulaan.


title: Fokker G.1

text: Ensimmäisenä Fokker G.1:n tilasi Espanjan tasavaltalaisarmeija. Sen tilaamien 26 koneen rakentaminen aloitettiin syksyllä 1937. Alankomaat asetti Espanjan myöhemmin kauppasaartoon, jolloin rakenteilla olevat koneet jäivät Fokkerin käsiin. Fokker G.1 esiteltiin Alankomaiden ilmavoimille 14. huhtikuuta 1937. Alankomaat tilasikin lokakuussa 1937 ilmavoimilleen 36 konetta. Koska ilmavoimat olivat standardoineet moottorikseen Bristol Mercuryn ja moottori haluttiin myös G.1 -koneeseen, joutui Fokker tekemään koneeseen suuria muutoksia. Moottorit oli saatava kauemmaksi rungosta, koska suurempihalkaisijallisessa Mercuryssä oli myös Twin Waspin vastaavaa suurempi potkuri. Leveämmän keskiosan ansiosta sekä koneen siipipinta-ala että siipiin sijoitettujen polttoainesäiliöiden tilavuus kasvoi. Tästä aiheutui painopisteongelmia, jonka seurauksena myös puomeja oli jatkettava. Samalla ohjainpintoja suurennettiin. Lisäksi vaadittiin tilaa kolmannelle miehistön jäsenelle. Kuitenkin vain neljä ensimmäistä konetta oli kaksipaikkaisia.


title: Fokker D.XXI

text: Alankomaiden siirtomaaministeriö lähetti toukokuussa 1934 Fokker–lentokonetehtaalle tarjouspyynnön yksinkertaisesta ja helppohoitoisesta hävittäjäkoneesta, joka korvaisi Alankomaiden Itä-Intia armeijan Curtiss P-6 Hawk -lentokoneet. Fokker laati kaksi tarjousta pääsuunnittelijansa Erich Schatzkin johdolla. Toinen tarjouksista koski kaksitasoa Fokker D.XIX, toinen yksitasoa tunnuksella 112. Siirtomaaministeriö valitsi jälkimmäisen ja siitä tuli Fokker D.XXI. Prototyyppi tilattiin 14. marraskuuta 1934 ja teki ensilentonsa 27. helmikuuta 1936. Moottoriksi tuli 645-hevosvoimainen Bristol Mercury VI-S -tähtimoottori. Alankomaiden Itä-Intia armeijan vaatimusten takia kone oli varustettu kiinteällä laskutelineellä.


title: Hebron

text: Kaupungin tunnetuin historiallinen kohde on Makpelan luola, jonka muslimit tuntevat Ibrahimin moskeijana. Tarinan mukaan paikalle on haudattu Abraham, hänen vaimonsa Saara, Rebekka, Jaakob ja Iisak. Paikkaa ovat rakentaneet ajan kuluessa roomalaiset, muslimit ja ristiretkeläiset. Vanhankaupungin toisella puolella sijaitsee pieni Tel Hebronin tai Tel Rumeidan kukkula, jolla joidenkin israelilaisten tutkijoiden mukaan alkuperäinen raamatullinen Hebron sijaitsi. Kukkulan eteläpuolella on paikka, jonka uskotaan olevan Daavidin isän Iisaian hauta. Toinen tunnettu historiallinen paikka on Hebronin länsipuolella nykyisin venäläisortodoksiselle luostarille kuuluvalla maalla sijaitseva tammi, jolle Abraham tarinan mukaan pystytti telttansa.


title: Hebron

text: Hebron on yksi oman alueensa parhaiten säilyneistä keskiaikaisista kaupungeista ja sen vanhakaupunki on Unescon maailmanperintöluettelon kohde vuodesta 2017 lähtien. Vanhakaupunki on rakentunut Makpelan luolan ympärille ja sille ovat tyypillisiä kapeat kadut, tasakattoiset kivirakennukset, basaarit ja sisäpihat. Vanhallakaupungilla ei ole varsinaista kaupunginmuuria, mutta sen ulkoreunan muodostaa toisiinsa yhteen rakennettujen talojen ketju, jonka rikkoo viisi sisäänkäyntinä käytettyä porttia. Vanhankaupungin arkkitehtuuri on peräisin Osmanien valtakunnan ajoilta ja jotkin rakennukset ovat säilyneet aina Mamelukkien ajoilta lähtien.


title: Hebron

text: Hebron (arab. "al-Khalīl", VT:ssa myös "Kirjat-Arba") on kaupunki Länsirannalla 32 kilometriä Jerusalemista lounaaseen. Vuonna 2016 sen asukasluku oli arviolta 215 452. Kaupungin merkittävin nähtävyys on Makpelan luola, jonka kohdalle sanotaan haudatun Aabraham ja Saara, Iisak ja Rebekka sekä Jaakob ja Lea. Kaupunki on nykyisin jaettu kahteen sektoriin, H1 ja H2. Palestiinalaishallinto hallitsee suurempaa H1 sektoria ja Israelin armeija sektoria H2, jolla asuu myös kaupungin noin 400 juutalaissiirtolaista. Hebronin väestön valtaosa on palestiinalaisia.


title: Haifa

text: Haifa on tunnettu useista eri uskontoihin liittyvistä kohteistaan. Varhaisin niistä on Eliaan luola, jonne hänen sanotaan paenneen Baalin profeettoja ja kuningas Ahabia. Luola sijaitsee Karmelin vuoren meren puoleisella rinteellä ja se on suosittu pyhiinvaelluskohde kaikkien kolmen suuren uskonnon harjoittajien keskuudessa. Luolan lähistöllä on karmeliittien Stella Mariksen luostari. Karmelin vuorelle on rakennettu myös bahai-uskonnon Babin hautapyhättö. Sitä ympäröivä vuonna 1909 rakennettu puutarha on suosittu virkistysalue ja vuorella on myös muita bahai-uskontoon liittyviä rakennuksia. Bahai-uskonnon rakennukset Haifassa ja muualla läntisessä Galileassa muodostavat Unescon maailmanperintöluettelon kohteen. Nykyinen Haifa käsittää myös al-Kababirin kylän, jonka asukkaat ovat druuseja.


title: Hebron

text: Arkeologisten löydösten perusteella Hebronin alueella on ollut ihmisasutusta jo vuonna 3200 eaa. ja mahdollisesti aikaisemminkin. Muinainen foinikialainen kaupunki sijaitsi nykyisin Jebal ar-Rumaydana tunnetulla tellillä ja paikalla lienee ollut jonkinlainen uskonnollinen merkitys kulttipaikkana. Lähellä telliä sijaitsee Makpelan luola, jonne Abraham on tarinan mukaan haudattu. Mooses mainitsee Hebronin Vanha testamentissa yhtenä kaupunkina, josta israelilaiset saisivat turvapaikan sen vallattuaan ja israelilaiset kukistivat ja surmasivat Hebronin foinikialaisen kuningas Hohamin Joosuan johdolla. Myöhemmin Daavid johti ensin Juudaa ja myöhemmin yhdistynyttä Israelin kuningaskuntaa Hebronista käsin, mutta maan pääkaupunki siirrettiin sittemmin Jerusalemiin. Hebron tuhoutui Juudas Makkabin johtamassa makkabilaiskapinassa vuonna 164 eaa. ja sen jälleenrakennutti Juudean kuningas Herodes, mutta se tuhoutui jälleen ensimmäisessä juutalaissodassa Rooman keisari Vespasianuksen joukkojen käsissä ensimmäisellä vuosisadalla jaa. Josephuksen mukaan vuonna 76 jaa. Abrahamin haudalla oli tuolloin rakennus ja että sen lähellä kasvanut tammi houkutteli paikalle pyhiinvaeltajia. Ensimmäisen vuosisadan loppuun mennessä kaupunkiin oli muodostunut kristitty yhteisö ja pyhiinvaeltajat jatkoivat matkoja kaupunkiin Bysantin valtakunnan alaisuudessa.


title: Hala Sultan Tekke

text:
Hala Sultan Tekke eli Umm Haramin moskeija (, ) on moskeija Kyproksen saarella Dromolaxián kylässä lähellä Lárnakan kaupunkia. Se on yksi islaminuskon pyhimmistä paikoista.
Moskeija on perinteen mukaan perustettu vuonna 648 paikalle, jossa profeetta Muhammedin sukulainen Umm Haram kuoli pudottuaan muulin selästä. Tämä oli mukana saaren arabivalloituksella. Nykyiset rakennukset ovat peräisin noin vuodelta 1787, ja ne on kunnostettu viimeisimpänä vuosina 1816 ja 2002. Moskeijaa pidetään islamin neljänneksi pyhimpänä paikkana Mekan, Medinan ja Jerusalemin Al-Aqsan jälkeen, ja se on saaren merkittävin pyhiinvaelluskohde muslimeille.


title: Jerusalemin vanhakaupunki

text: Jerusalemin vanhakaupunki () on 0,9 neliökilometrin kokoinen muurilla erotettu kaupunginosa Jerusalemin itäosassa, joka 1860-luvulle asti oli koko Jerusalemin kaupunki. Vanhassakaupungissa on useita uskonnollisesti merkittäviä kohteita. Temppelivuori ja Itkumuuri ovat pyhiä juutalaisille, Pyhän haudan kirkko kristityille, Kalliomoskeija ja Al-Aqsa muslimeille.


title: Noormarkku

text: Aiemmin mainitun kellotapulin lisäksi Noormarkussa on monia kulttuurihistoriallisesti arvokkaita nähtävyyksiä, suosituimpana Ahlströmin ruukkialue. Alueen puistoissa sijaitsee monia arkkitehtonisesti arvokkaita rakennuksia, kuten A. Ahlström Osakeyhtiön pääkonttori (Walter Jung ja Emil Fabritius 1916), Havulinna (G. A. Lindberg 1901), Isotalo (Evert Lagerspetz 1882) sekä Villa Mairea, jonka akateemikko Alvar Aalto suunnitteli Harry ja Maire Gullichsenin kodiksi vuonna 1938.


title: Helsinki

text: Merellinen Helsinki on nähtävyys itsessään ja yksi Suomen 27:stä kansallismaisemasta. Merkittävimpiä nähtävyyksiä on Suomenlinnan linnake, joka on merkitty Unescon maailmanperintöluetteloon. Toinen saarikohde on Seurasaaren virkistysalue ja ulkoilmamuseo. Lapsiperheiden suosimia nähtävyyksiä ovat Linnanmäen huvipuisto ja Korkeasaaren eläintarha. Helsingin kirkoista tunnetuimpia ovat Temppeliaukion kirkko, ortodoksinen Uspenskin katedraali ja Helsingin tuomiokirkko, joka hallitsee empiretyylistä Senaatintoria. Sen reunalla sijaitsevat Helsingin yliopiston päärakennus ja Valtioneuvoston linna. Senaatintorilta on lyhyt matka Kauppatorille, jonka reunalla sijaitsevat Presidentinlinna ja Helsingin kaupungintalo. Esplanadin puisto on ydinkeskustan merkittävin puisto. Mannerheimintien varrella on muun muassa Kansallismuseo, Eduskuntatalo, nykytaiteen museo Kiasma ja Stockmannin tavaratalo. Aleksanterinkatu on keskustan merkittävin ostos- ja liikekatu. Merkittäviä kauppakeskuksia ovat ydinkeskustassa sijaitsevat Kampin keskus ja Forum, Itäkeskuksessa sijaitseva Pohjoismaiden suurin kauppakeskus Itis, Kannelmäessä sijaitseva Kaari sekä Kalasatamassa sijaitseva, syyskuussa 2018 avattu Redi. Töölössä sijaitsevassa Ratikkamuseossa voi tutustua Helsingin joukkoliikenteen historiaan. Olympiastadionin 72 metriä korkeasta tornista voi luoda yleiskatsauksen Helsinkiin.


title: Hämeenlinna

text: Hämeenlinnan tunnetuimpia matkailunähtävyyksiä ovat Hämeen linna, Museo Militaria, Hämeenlinnan raatihuone, Vankilamuseo, Hämeenlinnan taidemuseo, Hämeenlinnan kirkko, Vanajan kirkko, Sibeliuksen syntymäkoti, Palanderin kotimuseo, Vanajanlinna, Katisten kartano ja Ahveniston moottorirata. Matkailuelinkeino on yhteistyössä Hattulan ja Janakkalan alueella olevien kohteiden kanssa. Merkittävimpiä luontokohteita ovat Ahveniston olympiapuisto, Aulangon puistometsä, Kaupunginpuisto, Linnanpuisto, Hattelmalanharju sekä Evon retkeilyalue.


title: Final Fantasy II

text: Final Fantasy II () on Squaren (nyk. Square Enix) kehittämä ja alun perin 1988 Nintendo Entertainment Systemille julkaisema "Final Fantasy"-sarjan roolipeli. Pelin ensimmäinen julkaisu ilmestyi Nintendon Family Computerille, jolle sitä ei koskaan julkaistu Japanin ulkopuolisilla markkina-alueilla. Pelin juoni kertoo neljästä nuorukaisesta, jotka ryhtyvät vastustamaan heidän kotikaupunkiinsa hyökännyttä Palamecian imperiumia.


title: Final Fantasy I–II

text: Final Fantasy I–II () on "Final Fantasyn" ja "Final Fantasy II":n vuonna ilmestynyt uudelleenjulkaisu, joka tuli saataville vain Japanissa. Se oli viimeinen Squaren peli, joka kehitettiin Nintendo Family Computerille, mutta samalla myös ensimmäinen kokoelma, jossa kaksi ensimmäistä "Final Fantasy" -sarjan osaa julkaistiin yhteisessä pakkauksessa. "Final Fantasy I–II":a seurasivat "Final Fantasy Origins" ja "". Peliä markkinoitiin rajoitetussa erässä, johon kuului erilaisia ekstratavaroita, kuten pelimaailmojen karttoja sekä opaskirjoja.


title: Final Fantasy II

text: Mikäli matkapuhelinsovituksia ei oteta huomioon, "Final Fantasy II" on kaiken kaikkiaan ollut saatavilla viidelle alustalle. Pohjois-Amerikkaan ja Eurooppaan peli rantautui vasta "Final Fantasy Originsin" ilmestyttyä PlayStationille vuoden 2003 alussa, eli lähes 15 vuotta NES-version jälkeen. Pelin käsikonsolijulkaisuja ovat Game Boy Advancen "", WonderSwan Color -käännös sekä PlayStation Portablelle kehitetty "Final Fantasy" -sarjan 20-vuotisjuhlaversio.


title: Final Fantasy (videopeli)

text: "Final Fantasystä" on sittemmin tehty useita versioita eri alustoille. Alkuperäinen NES-peli ilmestyi Japanissa ja Pohjois-Amerikassa. Euroopan markkinoille ulottuvan julkaisunsa se sai "Final Fantasy II:n" rinnalla vasta vuonna 2003, kun PlayStationille kehitetty "Final Fantasy Origins" tuli saataville. Yhdessä seuraajansa kanssa se on julkaistu myös "Final Fantasy I–II" ja "" -kokoelmissa.


title: Final Fantasy Origins

text: Final Fantasy Origins on Squaren kehittämä ja vuonna julkaistu roolipeli, joka on päivitetty uudelleenjulkaisu alun perin Nintendo Family Computerille ilmestyneistä "Final Fantasysta" ja "Final Fantasy II":sta. Pelin japanilainen vastine on vuonna 2002 ilmestynyt Final Fantasy I & II Premium Package, joka sisälsi pelilevyjen lisäksi kolme keräily-figuuria. Englanninkielisestä käännöksestä vastasi Square, mutta Euroopassa pelin julkaisijana toimi Infogrames.


title: Final Fantasy (videopeli)

text: Eurooppaan peli saapui ensimmäistä kertaa vuonna 2003, kun "Final Fantasy Origins" julkaistiin. Samalla "Final Fantasy II" tuli ensimmäisen kerran saataville Pohjois-Amerikassa. "Final Fantasy Originsiin" tehdyt NES-versiosta poikkeavat muutokset olivat pitkälti samat kuin WonderSwan-julkaisussa, erotuksena kuitenkin se, että "Originsissa" muutamat paikannimetkin vaihdettiin. Sama koski myös taistelijan ja mustan vyön ammatteja, jotka vaihdettiin muotoihin soturi ja munkki. Hahmojen nimeämiseenkin voitiin nyt käyttää enemmän merkkejä aiemman neljän asemasta. "Originsin" kanssa melko identtinen "Final Fantasy" -käännös on myös "", joka julkaistiin vuonna 2004 Game Boy Advancelle. GBA:n liian rajoittuneen muistin takia "Dawn of Soulsiin" ei ohjelmoitu videokohtauksia tai muita konsolin tehokapasiteeteille liian suuria uudistuksia, jotka ilmenevät WonderSwan Color ja "Origins" -julkaisuissa. Toisaalta "Dawn of Soulsissa" on sitä edeltävistä versioista puuttuvia uusia luolastoja.


title: Final Fantasy Origins

text:
"Final Fantasy Originsin" myötä "Final Fantasy II" tuli ensimmäistä kertaa saataville
Pohjois-Amerikassa, missä pelit ilmestyivät yhdelle levylle tallennettuna versiona, toisin kuin muilla markkinointialueilla. Sen sijaan Euroopassa kumpaakaan kokoelman sisältämistä peleistä ei ollut aiemmin julkaistu.


title: Lightning Returns: Final Fantasy XIII

text: Lightning Returns: Final Fantasy XIII on Square Enixin kehittämä ja julkaisema "Final Fantasy" -sarjan toimintaroolipeli. Peli julkaistiin Japanissa marraskuussa 2013 ja muualla helmikuussa 2014 PlayStation 3:lle ja Xbox 360:lle. Peli on suoraa jatkoa peleille "Final Fantasy XIII" ja "Final Fantasy XIII-2" ja osa "Fabula Nova Crystallis Final Fantasy XIII" -sarjaa. Näin ollen nämä kolme peliä yhdessä muodostavat trilogian, johon "Lightning Returns" päättyy.


title: Final Fantasy Mystic Quest

text: Final Fantasy Mystic Quest on Super Nintendo Entertainment System -konsolille vuonna julkaistu roolipeli, joka oli ensimmäisiä "Final Fantasy" -sarjan spin-off-pelejä. Japanissa peli julkaistiin nimellä Final Fantasy USA Mystic Quest ja Euroopassa nimellä Mystic Quest Legend, jottei se olisi sekoittunut Euroopassa aiemmin "Mystic Questinä" ilmestyneeseen "Seiken densetsuun". Koska "Final Fantasy Mystic Questissä" ei ole satunnaisia taisteluita, tallennuspisteitä tai ryhmän muodostamismahdollisuutta, erottuu se pelimekaniikaltaan selvästi "Final Fantasyn" pääsarjan peleistä.


title: Final Fantasy III

text: "Final Fantasy III":n alkuperäisversio ilmestyi ainoastaan Japanissa. Pelistä julkaistiin vasta vuonna 2006 maailmanlaajuisesti Nintendo DS -käännös, jonka uudistuksiin kuuluvat selkeästi paranneltu grafiikka ja ennen kaikkea kolmiulotteisuus. "Final Fantasy III":sta oli myös tarkoitus laatia WonderSwan Color -versio, jonka useaan otteeseen myöhästynyt julkaisu kuitenkin peruutettiin.


title: Luova tuho

text: Luova tuho tarkoittaa taloustieteen terminä sitä, miten yhteiskunnassa ja etenkin taloudessa vanhat yritykset, tuotteet ja ammatit häviävät uusien, parempien ja tuottavampien tieltä. Näin työntekijät, raaka-aineet ja rahoitus vapautuvat hyödyllisempään käyttöön ja tuottavuus ja yhteiskunnan elintaso nousevat. Tuottavuuden tutkimukseen erikoistunut professori Mika Maliranta määrittelee luovan tuhon "toimialan tuottavuutta kohottavana yritysrakenteiden muutoksena".


title: Luova tuho

text: Silti luovassa tuhossa joidenkin tilanne yleensä huononee, etenkin tilapäisesti. Esimerkiksi rautateiden, autojen ja lentokoneiden tulo teki useimmista vaununtekijöistä ja sepistä työttömiä. Yhdysvaltain rautateilläkin työskenteli vuonna 1920 kymmenkertainen määrä ihmisiä 2000-lukuun verrattuna. Kaukopuheluiden kymmenkertaistuessa 1970-luvulta työntekijämäärä putosi kolmannekseen uuden teknologian myötä. Sama ilmiö on tapahtunut teollisuudenalalla toisensa jälkeen.


title: Luova tuho

text: Yhteiskunnat, jotka antavat luovan tuhon toimia, tulevat tuottavammiksi ja rikkaammiksi. Niillä on varaa korkeampaan elintasoon, lyhyempiin työviikkoihin, parempiin ja uusiin tuotteisiin ja työpaikkoihin.


title: Luova tuho

text: Koska haitat näkyvät heti ja yhteiskunnan hyödyt vasta vähitellen, luovaa tuhoa on usein vastustettu poliittisesti, mikä pitkittää luovan tuhon haittoja ja eliminoi sen hyötyjä, lannistaa tekemästä uusia tuotteita, vääristää markkinoiden hintainformaatiota ja kannustimia sekä tulee kalliiksi veronmaksajille.


title: Talouskasvun teoria

text: Schumpeterin mukaan ”luova tuho”(saksaksi ”schöpferische Zerstörung ja englanniksi ”creative destruction”) on selitys kapitalismin elinvoimaisuuteen. Tämän ajattelun mukaan markkinatalous on jatkuvassa muutoksessa tarjoten siten jatkuvasti uusia markkinoita ja mahdollisuuksia yrityksille. Yritykset reagoivat tähän etsimällä jatkuvasti uusia panosten yhdistelmiä tavoitteena sellaiset tuoteominaisuudet, jotka varmistavat menestyksen yritykselle. Vastaavasti kilpailukykynsä menettäneet tuotteet ja tuotantoyksiköt karsiutuvat markkinoilta. Luovaa tuhoa esiintyy lähinnä tuotantoyksiköiden sisällä ja niiden kesken. Yrityksiä saneerataan, toiset menevät konkurssiin, toiset menestyvät. Schumpeterin mukaan kasvuun ja monopolivoittoihin johtavia innovaatioita ovat uudet tuotteet, tuotantomenetelmät, markkina-alueet, materiaalilähteet ja organisaation toimintamuodot.(Schumpeter 1912) Schumpeterin ajatukset kasvusta jäivät kuitenkin mallintamatta. Hänen kirjoituksensa olivat teoreettisia, hypoteettisia ja osin vaikeasti tulkittaviakin. Niiden mallintamisessa, matemaattisesta mallintamisesta puhumattakaan, ei päästy edes alkuun.


title: Luova tuho

text: Luova tuho eli tuottamattomimpien yritysten kato markkinoilta vaikuttaa huomattavasti talouskasvuun. Muuten kansantalouden tuottavuus voisi jopa laskea huonojen yritysten markkinaosuuden kasvun vuoksi, vaikka jokaisen yrityksen tuottavuus kasvaisi. Yritystuet voivat pönkittää huonoimpia yrityksiä.


title: Luova tuho

text: Tutkijoiden mukaan kilpailu myös johtaa siihen, että tuottavuuskasvun hyödyt jäävät enimmäkseen palkansaajille ja yrittäjille. He korostavat, että työpaikkojen suojeleminen esimerkiksi tukemalla yrityksiä tai vaikeuttamalla irtisanomista haittaa luovaa tuhoa.


title: Tule luo

text: ”Tule luo” on rauhallinen, mollissa kulkeva iskelmä, jonka kertosäkeessä tempo hieman nopeutuu ja komppi muuttuu humpan kaltaiseksi. Kansainväliseen finaaliesitykseen otettiin mukaan kaksi harmonikkaa lisäämään suomalaisväriä. Kappaleen sanoituksessa ei ole lainkaan etuvokaaleita "y, ä "ja "ö." Katri Helenan vakavasti esittämää kappaletta pidettiin suomalaisissa lehdistöarvioissa hieman vanhanaikaisena ja ”sievästi sanottuna iättömänä” (Anna 11/1993). Myös säveltäjä Matti Puurtinen korosti laulun ”kansallista muttei sentään kalevalaista” lähtökohtaa (Apu 9/1993), ja solisti luonnehti kappalettaan ”tavalliseksi suomalaiseksi iskelmäksi” (Katso 19/1993b).


title: Lievo

text:
Toivo Vuorela mainitsee, että Lievo on "kansanr. tarunomainen henkiolento, vaakalintu, lohikäärme t. vene mainitun ihmeolennon vertauskuvana." Veneellä saatetaan tässä tarkoittaa uiskoa, jonka arvellaan merkitsevän käärmettä.
Lievo saattaa olla lainaa saamelaisilta, joilla noidan apulintu oli "vuokko". Vuokko on ehkä laina vaakaa tarkoittavasta sanasta. Vuokko oli sekä jättiläismäinen lintu, joka vaani kivisaarella ohikulkevia laivoja, että lintu, joka kuljetti noidan sielua transsitilan aikaisella matkalla. Vuokko myös toimitti asioita noidan puolesta. Hans Skanke kirjoittaa (n. 1731) että ""lappalaisnoita horrostilassa maatessaan käyttää palvelukseensa sillä matkustaakseen ja monenmoista toimittaakseen"" vuoko eli vojeklintua.


title: Luuvalo

text:
Luuvalo on suomalaisen kansanperinteen tuntema sairaus, joka tuntuu ajoittaisena tai jatkuvana kolotuksena samoissa jäsenissä. Nimityksellä luuvalo on viitattu moniin, eri syistä johtuviin kipuihin. Luuvalo erosi noidannuolesta siten, että jälkimmäinen tuntui kipuna pienellä alueella.
Yhdyssanan loppuosa ”valo” on nykysuomeksi ”kipu”, (nykyviroksi "valu"). Nykyään sanaa luuvalo käytetään lähinnä synonyymina sanalle ”kihti”.


title: Houston

text: Houston on Yhdysvaltain Texasin osavaltiossa sijaitseva kaupunki. Houston on Yhdysvaltain neljänneksi suurin ja Texasin suurin kaupunki. Suurin osa Houstonista kuuluu Harrisin piirikuntaan, joka on Yhdysvaltain kolmanneksi väkirikkain piirikunta. Osa Houstonin lounaisosasta sijaitsee Fort Bendin piirikunnassa ja osa Pohjois-Houstonista Montgomeryn piirikunnassa. Pinta-alaltaan Houston on noin 1 600 neliökilometriä.


title: Texas

text: Texas sijaitsee Suurten tasankojen eteläpäässä, Meksikonlahden rannalla. Osavaltio rajoittuu lännessä New Mexicon osavaltioon ja Rio Grande -jokeen, joka on samalla Yhdysvaltojen ja Meksikon välinen raja. Pohjoisessa Texasiin kuuluu ns. "Texas Panhandle", joka sijaitsee Suurilla tasangoilla. Texasin pohjoispuolella sijaitsee Oklahoman osavaltio. Idässä Texas sen sijaan rajoittuu Arkansasin ja Louisianan osavaltioihin. Texasin pinta-ala on 695 622 neliökilometriä ja se on Alaskan jälkeen Yhdysvaltain toiseksi suurin osavaltio. Merkittäviä kaupunkeja ovat Dallas, Fort Worth, Houston, San Antonio, Austin ja Plano.


title: Dallas

text: Dallas on Yhdysvaltain Texasin osavaltiossa sijaitseva kaupunki. Se on väkiluvultaan Yhdysvaltojen yhdeksänneksi suurin ja Texasin kolmanneksi suurin kaupunki. Kaupungissa asui vuoden 2013 väestönlaskennassa 1 257 676 ihmistä. Dallasin ja Fort Worthin noin 6,8 miljoonan asukaan suurkaupunkialue on Yhdysvaltain neljänneksi väkirikkain.


title: Texas

text: Texas (suomeksi käytetään myös kirjoitusasua Teksas) on Yhdysvaltain toiseksi suurin osavaltio niin pinta-alaltaan kuin asukasluvultaankin. Texas julistautui itsenäiseksi Meksikosta vuonna 1836 ja liittyi Yhdysvaltoihin 28. osavaltiona vuonna 1845. Texasilla on yhteistä rajaa Meksikon kanssa. Idässä Texas rajoittuu Louisianan ja Arkansasin, pohjoisessa Oklahoman ja lännessä New Mexicon osavaltioon.


title: San Antonio (Texas)

text: San Antonio on Yhdysvaltain Texasin osavaltiossa sijaitseva kaupunki. Siellä oli 1 327 407 asukasta vuonna 2010, ja se oli Yhdysvaltain seitsemänneksi suurin kaupunki. San Antonio sijaitsee Texasin eteläisissä keskiosissa, ja sen pinta-ala on 1 208,83 neliökilometriä. Kaupunki on Bexarin piirikunnan pääkaupunki, ja sitä ympäröi yli kahden miljoonan asukkaan metropolialue.


title: Midland (Texas)

text: Midland on kaupunki Midlandin piirikunnassa, Texasissa, Yhdysvalloissa. Kaupunki on samannimisen piirikunnan suurin kaupunki. Kaupungissa oli 111 147 asukasta vuonna 2010. Midland on entisen Yhdysvaltain presidentin George W. Bushin kotikaupunki.


title: Odessa (Texas)

text: Odessa on kaupunki Ectorin ja Midlandin piirikunnissa Texasin osavaltiossa Yhdysvalloissa. Sen väkiluku oli vuoden väestönlaskennassa 118 918, ja sen on arvioitu olevan Yhdysvaltain kolmanneksi nopein kasvava kaupunki. Odessa on Texasin 29. suurin kaupunki.


title: Texas

text: Toiseen maailmansotaan asti Texas oli pääasiassa maatalousosavaltio. Vuonna 1926 120 000 asukkaan San Antonio oli suurin kaupunki. Vastoin yleistä mielikuvaa pääasiallinen elinkeino ei ole koskaan ollut karjatalous, vaan alkuajoista lähtien puuvillanviljelys ennen öljyteollisuuden syntyä.


title: Veracruz (kaupunki)

text: Veracruz on merkittävä satamakaupunki Veracruzin osavaltiossa, Meksikossa. Se on Meksikon toiseksi suurin kaupunki Meksikonlahdella. Se sijaitsee 140 kilometrin päässä osavaltion pääkaupungista Xalapasta ja on osavaltion suurin kaupunki. Vuonna 2005 sen väkiluku oli 512 310. Kaupungista käytetään usein nimitystä Puerto de Veracruz erotuksena osavaltiosta.


title: Austin

text: Austin on Yhdysvaltojen Texasin osavaltion pääkaupunki ja Travisin piirikunnan keskus. Entisestä Waterloo-nimisestä kylästä tuli itsenäisen Texasin tasavallan pääkaupunki vuonna 1839 ja se nimettiin Stephen F. Austinin mukaan. Kun Texas liitettiin Yhdysvaltoihin vuonna 1845 Austinista tuli osavaltion pääkaupunki. Huomattava vaikutus kaupungin sittempään kasvuun on ollut vuonna 1883 toimintansa aloittaneella Texasin yliopistolla. 1990-luvulla Austinista tuli monien teknologiayritysten keskus, minkä lisäksi kaupunki tunnetaan musiikkielämästään. Vuoden 2010 väestönlaskennan mukaan Austinin asukasluku oli 790 390 ja suuremman metropolialueen 1 716 289.


title: Ural (joki)

text: Suiston vesi sekoittuu Kaspianmeren suolaiseen veteen ja suiston murtovedessä viihtyvät sekä makean että suolaisen veden lajistot. Esimerkiksi kyhmyjoutsenia pesii siellä 11 000 paria, sinisorsia 6 000 paria ja heinätavia 22 000 paria. Alue on myös merkittävä Kaspianmeren sampien kutualue. Ympäristöä suosii yli 460 kosteikkojen eläinlajia, joihin kuuluu 76 kalalajia, 20 matelijalajia, 292 lintulajia ja 48 nisäkäslajia.


title: Järvi

text: Kaspianmeri on suuri järvi, jonka suolapitoisuus on erilainen eri osissa järveä. Siihen laskevien jokien suolaton vesi vähentää suolapitoisuutta. Toisaalta suolaisuus alentaa veden jäätymispistettä. Tiibetissä on mitattu jäättömän järven veden lämpötilaksi –11 °C ja Etelä-Siperiassa –30 °C. Suolajärvessä ei yleensä ole pystysuoria virtauksia, sillä alusvesi on pintavettä suolaisempaa ja tiheämpää. Tällaisia järviä nimitetään meromiktisiksi. Alusvesi on usein hapetonta ja siinä on paljon rikkivetyä. Koska rikkivety sitoutuu mustaan pohjaliejuun, on pohjan kasvisto ja eläimistö hyvin niukkaa.


title: Kaspianmeri

text: Kaspianmeri on Euroopan ja Aasian rajalla Venäjän, Azerbaidžanin, Iranin, Turkmenistanin ja Kazakstanin välissä sijaitseva vesimuodostuma, jonka vesi on suolaista. Se on sisämeri, joka on määritelty joskus mereksi, joskus järveksi. Rantavaltioiden vuonna 2018 solmima taloudellinen sopimus määrittelee Kaspianmeren mereksi, millä on vaikutusta sen asemaan kansainvälisissä laeissa.


title: Suolapulssi

text: Saaristomeren tutkimuslaitoksen mukaan vuonna 2014 ja sen jälkeen tulleiden suolapulssien vaikutus oli kesään 2016 mennessä Suomen etelärannikolla pienempi kuin oli odotettu. Elokuussa 2016 Saaristomeren tutkimuslaitos esitti kaksi vaihtoehtoista selitystä siihen, mistä tämä mahdollisesti johtui. Ensimmäisen vaihtoehdon mukaan Pohjanmereltä Itämereen virrannut vesi oli ehkä arvioitua lämpimämpää, jolloin suolaisempi vesi ei olekaan painunut pohjaan vaan jäänyt johonkin vesikerrokseen. Toisen selityksen mukaan lämmenneiden talvien ja lisääntyneiden sateiden takia Itämeri on talvisinkin piripinnassa, ja sieltä valuu aiempaa enemmän makeaa vettä Pohjanmereen. Siksi suolapulssin mukana on ehkä vastaavasti tullut aiempaa enemmän Itämeren valumavesien jo laimentamaa vettä, joka ei olekaan ollut yhtä suolaista kuin aiemmin.


title: Itämeri

text: Itämeren vesi on liian suolaista monille makeanveden lajeille, mutta ei kyllin suolaista valtamerieläimille. Itämeren lajisto muuttuukin suolaisuuden mukaan, ja osa lajeista selviää vain tietyssä osassa Itämerta. Kun Tanskan salmista pulppuaa suolaista vettä Itämereen, altaan suolapitoisuus kohoaa ja samalla monet mereiset lajit leviävät väliaikaisesti uusilla asuinalueille. Lisäksi Itämeri on geologisesti hyvin nuori, joten vain harvat lajit ovat ehtineet sopeutua elämään siellä. Kolmantena tekijänä lajiston köyhyyteen on se, että Itämerestä puuttuu valtamerten elinympäristöistä vuorovesivyöhyke ja syvänmerenpohjat.


title: Suolapulssi

text: Suolapitoisuuden nousu Suomen etelärannikolla suosii kalalajeja, joilla on merellinen alkuperä. Turskan ja kampelan levinneisyyttä meriveden suolaisuuden kasvu voi siten vahvistaa. Kääntäen jotkut makean veden kalat saattavat kärsiä. Varsinkin särki on herkkä suolalle, koska särjen kutu vaatii vettä, jonka suolapitoisuus on alle kolmen promillen. Yleisesti ottaen suolaisen veden leviäminen ei ole uhka nykyiselle kalastolle.


title: Kaspianmeri

text: Kaspianmeren pintaveden keskilämpötila on kesällä 24–26 astetta. Talvella vesi on pohjoisessa 3–7 astetta ja etelässä 8–10 astetta. Meren keskimääräinen suolapitoisuus on noin 12,8 promillea, mutta se vaihtelee pohjoisosan Volgan suiston kohdan yhdestä promillesta aina Kara-Bogaz-Golin 200 promilleen. Meriveteen verrattuna Kaspianmeren vedessä on paljon rikkiä, kalsiumia ja magnesiumkarbonaattia mutta vähän klooria.


title: Suomen ympäristöpolitiikka

text: Pohjaveden saastuminen Kärkölässä oli 1990-luvun alussa kallein Suomessa tapahtunut ympäristöonnettomuus. Kärkölä sijaitsee 20 km Lahdesta. Syyksi arvioitiin Koskisen sahan Ky-5 puunsinistymisen suoja-ainetta. Kloorifenolia saattoi valua maahan 3,3 tonnia ja saastuneen pohjaveden määrä voi olla 100 000 m. Puunsuoja-aineita käytettiin Suomessa yleisesti ilman turvajärjestelyjä. Monilla sahoilla puutavara upotettiin ulkona säiliöön ja nostettiin avoimelle maalle. Puunsuoja-aineita läiskyi kastelussa ympäristöön. Toisinaan astiat jopa tyhjennettiin maahan. Aineen valmistus lopetettiin 1984 ja käyttö lopetettiin 1989. Koskisen sahan palossa vuonna 1976 kloorifenoli levisi lisäksi sammutusvesien mukana ympäristöön. Kloorifenolista voi syntyä myös dioksiinia. Vedenottamo suljettiin joulukuussa 1987. Kloorifenolipitoisuus oli 140 µg/l pohjavedessä ja 798 µg/l läheisessä purossa. Juomaveden sallittu pitoisuus on 10 µg/l. Läheisen järven kalat julistettiin syömäkelvottomaksi. Tapaus ei ole ainoa, sillä ainetta käytettiin 300 suurella ja 10 000 pienellä sahalla ympäri Suomea. Pohjavesi ei puhdistu itsestään.


title: Tyynimeri

text: Tyynenmeren pintavesien suolaisuus vaihtelee vuodenaikojen ja leveysasteen mukaan. Päiväntasaajan tienoilla vesien suolaisuus on matalimmillaan 34 promillea. Tämä johtuu alueen suuresta sadannasta sekä vähäisestä haihtumisesta, mikä puolestaan johtuu hiljaisista tuulista ja pilvisestä säästä. Suolaisimmillaan Tyynimeri on kaakossa, missä suolaisuus on korkeimmillaan 37 promillea. Pohjoisella avomerellä suolaisuus voi nousta 36 promilleen. Alimmillaan suolaisuus on aivan pohjoisessa, alle 32 promillea. Etelässä Antarktiksen lähistöllä suolaisuus on alle 34 promillea. Koska Tyynenmeren länsiosissa sataa runsaasti, pintavedet ovat siellä vähäsuolaisempia kuin idässä.


title: Ural (joki)

text: Ural laskee Kaspianmereen, jonka vedenkorkeus on ollut 26 metriä merenpinnan alapuolella. Vedenpinnan korkeus on 1980-luvulta kuitenkin noussut pari metriä, mikä on aiheuttanut suistossa tulvia. Suistossa on pääuomalle ruopattu suora kanava ja sille on kaivettu sivuhaaroja virtauksen nopeuttamiseksi. Suistoon on kasautunut joen tuomaa sedimenttiä ja Kaspianmeri onkin suiston ympäristössä matalaa. Satelliittivalokuvissa olevat tummat alueet viittaavat vesikasvillisuuteen, mikä merkitsee suistossa monipuolista biodiversiteettiä, jota joen tuomat ravinteet ylläpitävät. Suistossa vieraileekin runsaasti lintuja kevät- ja syysmuuton aikana. Se on tästä syystä Ramsarin sopimuksen mukainen kosteikko, jonka piiriin kuuluu 1 115 neliökilometriä suistoa ja Kaspianmeren rannikkoa. Ramsar-alue sisältyy Kaspianmeren pohjoisosien laajempaan luonnonsuojelualueeseen.


title: Filosofiakäsitykset

text: Filosofian kriittisenä tehtävänä on kaiken kulttuurin ennakkoehtojen, sisällön ja vaikutusten analysointi ja arvostelu. Kohteisiin kuuluvat muun muassa kielet ja käsitejärjestelmät, aatteet ja uskonnot, poliittiset järjestelmät ja oikeusjärjestelmät, tieteet ja taiteet, jopa itse filosofiakin. Näin tulevat määritellyiksi kohteen perusteella filosofian alueet kuten kielifilosofia, uskonnonfilosofia, yhteiskuntafilosofia, oikeusfilosofia, tieteenfilosofia ja taiteenfilosofia. Minkä tahansa tieteen peruskäsitteet, teoriat ja menetelmät voivat olla filosofian tutkimuskohteita. Erityistieteiden tieteenfilosofia, jonka tulisi olla läheisessä yhteistyössä kyseisen alan omien tutkijoiden kanssa, liittyy läheisesti logiikkaan, tietoteoriaan ja yleiseen tieteenfilosofiaan, joissa tarkastellaan erityistieteille yhteisiä tiedon rakenteita ja päättelemisen muotoja.


title: Filosofia

text: Joissain yliopistoissa (kuten Helsingissä) filosofian opiskelu jaetaan edelleen teoreettiseen ja käytännölliseen filosofiaan. Teoreettisen filosofian alaan luetaan ennen kaikkea logiikka, metafysiikka, tietoteoria ja tieteenfilosofia, käytännölliseen filosofiaan ennen kaikkea etiikka ja yhteiskuntafilosofia. Jako on sinänsä mielivaltainen, sillä käytännöllinen filosofia ei ole yhtään sen käytännöllisempää kuin teoreettinenkaan. Menetelmät ovat pitkälti samat, joten ainoaksi rajaavaksi tekijäksi jää aihepiirit. Tämäkään raja ei ole tiukka, ja monia asioita voidaan tutkia yhtä lailla teoreettisen kuin käytännöllisen filosofian piirissä. Useimmissa yliopistoissa tällaista filosofian kahtiajakoa ei tehdä.


title: Filosofia ja tiede

text: Jos filosofia luetaan tieteeksi, voidaan silti kysyä, onko se kuitenkin myös jotakin muuta kuin tiedettä? Monet filosofit filosofian historiassa ovat katsoneet, että filosofian ala olisi liian ahdas, jos se käsittäisiin pelkästään tieteeksi. Filosofiaa on sen historiassa usein yhdistynyt mietiskelyä, intuitiota ja tunteenomasta tietämistä, se on liittynyt usein läheisesti uskontoon ja sitä on esitetty taiteellisessa, esimerkiksi runollisessa, muodossa. Tätä ei kuitenkaan voida pitää filosofiana ainakaan sen tieteellisessä merkityksessä.


title: Platonin poliittinen filosofia

text: "Lait" on Platonin viimeinen teos. Siinä hän hahmottelee Magnesia-nimisen ihannevaltion poliittisen järjestelmän ja lait. Samalla se käsittelee poliittisen filosofian, etiikan ja teologian keskeisiä kysymyksiä. Dialogi käyttää ateenalaisia ja spartalaisia lakeja taustana lakien valinnalle. Samalla "Lait" käsittelee muun muassa jumalallista lakia ja luonnollista lakia sekä luonnonoikeutta; järjen merkitystä lainsäätämisessä; filosofian, uskonnon ja politiikan välisiä suhteita; sekä liikunnan, musiikin ja tanssin roolia kasvatuksessa. Teos on kuitenkin usein jäänyt "Valtion" varjoon. "Lakien" voidaan nähdä ennakoivan Aristoteleen poliittista filosofiaa ja myöhempää oikeusfilosofiaa.


title: Filosofia

text: Vaikka mikään filosofian määritelmä ei ole kiistaton ja filosofian ala on muuttunut historian saatossa sen mukaan, millaisia kysymyksiä on käsitelty kunakin aikana, yleensä katsotaan, että filosofia on enemmän tutkimusmenetelmä kuin joukko väittämiä tai oppeja. Filosofinen tutkimus perustuu järkeen ja järkiperäisiin perusteluihin, ja pyrkii välttämään perusteettomia oletuksia. Tutkimuksen tavoitteena on järjestelmällisyys, yleisyys ja asioiden ymmärtäminen.


title: Filosofisia muruja

text: Kirjassa on viisi lukua, joita edeltää esipuhe ja propositio, ja seuraa opetus. Lukujen välissä on yksi ”liite” (”Paradoksista pahentuminen”), hegeliläistä termistöä käyttävä mutta hegeliläisyyttä vastustava historianfilosofinen ”välisoitto”, sekä ”lisäys”. Teos esittää olevansa Johannes Climacuksen ajatuskoe. Hän ei ole kristitty, mutta on kiinnostunut totuuden oppimisesta. Ensimmäisessä luvussa Kierkegaard vertaa Sokrateen kätilöntointa, jossa tieto synnytetään ihmisestä itsestään, siihen, kun Jumala herättää ihmisessä synnintunnon ja kaipuun pelastukseen. Toisessa luvussa selitetään ajatus Jumalasta opettajana ja vapahtajana. Jumalan toiminnan syynä on hänen rakkautensa oppilasta kohtaan, ja seurauksena Jumalan alentuminen ihmisten tasolle.


title: Filosofiakäsitykset

text: Filosofia on Niiniluodon mukaan kriittistä ajattelua ja keskustelua, ei useinkaan valmiita ja lopullisia oppeja vaan pyrkimystä käsitteiden ja ajatusten selventämiseen, jäsentämiseen ja uudelleenarviointiin. Kuten muutakin tiedettä, tätä toimintaa voidaan arvioida sen uutuuden, selkeyden, tarkkuuden, systemaattisuuden, perusteellisuuden, syvällisyyden ja hedelmällisyyden mukaan. Nämä kriteerit ovat julkisia ja objektiivisia, ja siksi ne mahdollistavat myös koulukuntarajat ylittävän arvioinnin.


title: Luokka (filosofia)

text: Luokka on metafysiikan (erityisesti ontologian) käsite, joka erotetaan joskus tyypeistä ja (luonnollisista) luokista. On mahdollista puhua ihmisten "luokasta", samoin kuin ihmisten "tyypistä" tai "luonnollisesta lajista". Erona ei välttämättä ole se, että kyseessä olisivat erilaiset olevan kategoriat, vaan se, että vaikka kaikkia käsitellään tavallaan abstrakteina olioina, luokkia ei yleensä ajatella universaaleiksi, kun taas tyypit ajatellaan. Siitä, luetaanko luonnolliset lajit universaaleiksi, on erilaisia mielipiteitä.


title: Antiikin filosofien salaiset opetukset

text: Klemens Aleksandrialainen sanoo Pythagoraalla olleen kahdenlaisia oppilaita, ”kuulijoita” ("akousmatikoi") ja "opetuslapsia" ("mathēmatikoi"), joiden erona oli se, että ""jotain puhuttiin kaikille ja jotain kätkettiin heiltä"" ("Stromata" V.ix.58). Aulus Gellius (I.ix) sanoo kuitenkin ryhmiä olleen kolme: "akousmatikoi", joiden tuli olla hiljaa ja vain kuunnella, "mathēmatikoi", joilla oli lupa kysyä, tehdä muistiinpanoja ja ilmaista oma mielipiteensä, sekä "fysikoi", jotka tutkivat kosmisia ilmiöitä ja asioiden alkuperusteita. Mikään Gelliuksella ei kuitenkaan viittaa siihen, että osa oppilaista olisi saanut erilaista opetusta, eli että olisi ollut olemassa vain joillekin tarkoitettua salattua opetusta.


title: Filosofia ja tiede

text: Filosofia voidaan tutkimuskohteensa puolesta määritellä suhteessa tieteeseen myös seuraavasti: filosofia käsittelee ensiksi niitä kysymyksiä, joihin tiede ei kykene (vielä tai mahdollisesti koskaan) vastaamaan: ja toiseksi sitä kysymystä, miksi tieteet eivät pysty vastaamaan näihin kysymyksiin. Lisäksi filosofian erityistä alaa ovat normatiiviset kysymykset (miten asioiden tulisi olla, mitä meidän tulisi tehdä, jne.), kun taas tieteet ovat deskriptiivisiä (tai positiivisia) eli kertovat miten asiat ovat.


title: Matka maailman ympäri (piirrossarja)

text: Matka maailman ympäri (, ) on kirjailija Jules Vernen kirjaan "Maailman ympäri 80 päivässä" perustuva espanjalaisen BRB Internacionalin tuottama ja japanilaisen Nippon animation -studion toteuttama 26-osainen piirrossarja.


title: Matka maailman ympäri (piirrossarja)

text: Piirrossarja on hyvin uskollinen alkuperäisteokselle, mutta siihen on lisätty keskeisiksi hahmoiksi Tiko, Transfer ja Bully. Transfer, joka pyrkii sabotoimaan Foggin matkaa, aiheuttaa useita läheltä piti -tilanteita, joita on piirrossarjassa enemmän kuin romaanissa. Sarjaan on myös lisätty Eurooppaan ja Pohjois-Amerikkaan sijoittuvia seikkailuita, joita ei kirjassa ole.


title: Matka maailman ympäri (piirrossarja)

text:
Finnkino julkaisi huhtikuussa 2008 sarjan suomenkielisen version kaikki jaksot kuuden DVD-levyn boksissa.
Sarjalle tehtiin vuonna 1993 26-osainen jatkosarja Willy Fog 2, joka Suomessa on esitetty nimillä Matka maailman keskipisteeseen (osat 1–13) ja Matka kapteeni Nemon kanssa (osat 14–26). Sarja perustuu Vernen kirjoihin "Matka Maan keskipisteeseen" ja "Sukelluslaivalla maapallon ympäri". Jatko-osissa käytettiin samoja hahmoja kuin "Matka maailman ympäri" -sarjassa, toisin kuin niissä Vernen kahdessa kirjassa, joihin jatko-osat pohjautuvat.


title: Matka maailman ympäri (piirrossarja)

text: Select Video Ab julkaisi sarjan jaksot 1–4 suomenkielisellä puheella vuokravideotallenteina. Sarjan nimi vuokratallenteissa on "Willy Fog seikkailee maailman ympäri". Näissä tallenteissa ääninäyttelijöinä toimivat Matti Ranin, Kauko Helovirta, Matti Olavi Ranin, Jarno Hiilloskorpi, Aaro Jaronen, Sirkka Harpovaara, Pekka Merinen, Matti Merinen, Eero Merinen, Ari Ryynänen ja Taisto Santikko.


title: Matka maailman ympäri (piirrossarja)

text: Sarjan 26 osaa on tiivistetty myös 75 minuuttia pitkäksi televisioelokuvaksi, joka on esitetty muiden maiden televisiossa. Alun perin Suomessa se julkaistiin videolle vuonna 1995 Castle Communicationsin julkaisemana ja Sesam Juniorin tuottamana. Myöhemmin vuonna 2001 Pan Vision julkaisi elokuvan uudestaan VHS:lle sekä DVD:lle. Elokuvaversion on jälkiäänittänyt suomeksi PVP Voice Oy. Tässä dubbauksessa näyttelijät Eero Saarinen ja Heikki Määttänen olivat mukana Yleisradion 1990-luvun alussa tehdyssä jälkiäänityksessä. Muut ääninäyttelijät ovat Ari-Matti Hedman, Elise Langenoja, Minna Tasanto, Anssi Känsälä ja Pauli Virta.


title: Elämysseikkailu (kirja)

text: Sotamaa ja Ojanperä kertovat kirjassa seitsemän ja puoli kuukautta (toukokuusta 2006 tammikuuhun 2007) kestäneestä maailmanympärimatkastaan, jonka aikana he vierailivat New Yorkissa ja Havaijilla Yhdysvalloissa, Fidžillä, Australiassa, Uudessa-Seelannissa, Thaimaassa, Laosissa, Vietnamissa ja Kambodžassa. Kirjan alussa olevan johdannon mukaan he lähtivät matkalle saadakseen aikaa miettiä, mitä tehdä elämässään. Heidän mukaansa kirja kertoo, miten matka voi muuttaa ihmistä, ja mitä kaikkea maailmanympärimatkalla voi nähdä, tehdä ja kokea.


title: Matka maailman ympäri (piirrossarja)

text: Yleisradion toteuttama suomen kielelle jälkiäänitetty sarja ensiesitettiin Yle TV1-kanavalla vuosina 1990–1991. Suomenkielinen versio on esitetty uusintana vuosina 1995, 2000 ja 2010–2011.


title: Matka maailman ympäri (piirrossarja)

text: Piirrossarjaan perustuva musikaali sai ensi-iltansa Madridissa vuonna 2008 sarjan 25-vuotisjuhlavuoden kunniaksi. Näytelmän pääosissa olivat Jaume Ortonobas (Phileas Fogg), Laura Toledo (prinsessa Romy), José Troncoso (Passepartout) sekä Celia Vioque (Tiko).


title: Maailman ympäri 80 päivässä (vuoden 1989 sarja)

text: Maailman ympäri 80 päivässä (engl. "Around the World in 80 Days") on yhdysvaltalainen vuonna 1989 valmistunut kolmiosainen minisarja. Se perustuu Jules Vernen samannimiseen kirjaan, mutta matka kulkee eri reittiä kuin kirjassa, ja matkalaiset kohtaavat aikansa kuuluisuuksia (Louis Pasteur, Kuningatar Viktoria) toisin kuin kirjassa.


title: Willy Fog 2

text: Willy Fog 2 on espanjalainen vuonna 1993 valmistunut 26-osainen piirrossarja. Suomen televisiossa sarjan osat 1–13 on esitetty nimellä Matka maailman keskipisteeseen ja osat 14–26 Matka kapteeni Nemon kanssa. Sarja on jatkoa vuonna 1983 valmistuneelle "Matka maailman ympäri" -piirrossarjalle. Edelliseen sarjaan poiketen sarjan piirsi taiwanilainen Wang Film Production.


title: Islamin uskonkappaleet

text: Usko "ylösnousemuksen päivään", "qiyāma" () (tunnetaan myös nimellä "yawm al-dīn" (), "tuomiopäivä" ja "as-sā'a" (), "viimeinen tunti"), on islamissa erittäin tärkeä. Qiyāman ajoitus on vain Jumalan tiedossa. Koettelemuksia ja vaikeuksia ennen tuomiopäivää ja sen aikana kuvaillaan Koraanissa ja hadiitheissa sekä oppineiden kommentaareissa. Koraani korostaa ruumiin ylösnousemusta, mikä eroaa islamia edeltävän aikakauden kuolemakäsityksestä.


title: Islam

text:
Muslimit uskovat, että Jumala paljasti sanansa ihmiskunnalle Muhammedin ja aikaisempien islamin profeettojen kautta. Muhammed ymmärretään "profeettojen sinetiksi", jonka jumalallinen ilmoitus annettiin ihmiskunnalle sen lopullisessa muodossaan Koraanissa. Islam näkee juutalaisuuden ja kristinuskon ”kirjan uskontoina”, jotka on johdettu profeettojen opetuksista. Kristittyjen ja juutalaisten katsotaan kuitenkin vääristäneen profeettojen alkuperäisen viestin (islam) ja näin korruptoineen oikein ymmärretyn monoteistisen sanoman.
Islam perustuu osin samoille periaatteille kuin juutalaisuus sekä kristinusko, mutta kolmen abrahamilaisen maailmanuskonnon välillä on myös merkittäviä eroja. Esimerkiksi kristinuskosta islam eroaa merkittävästi muun muassa sikäli, että se on lakikeskeinen uskonto, jossa uskonnollinen laki on perinteisesti tarkoittanut aina myös yhteiskunnallista tai valtiollista lakia, ja islamin levittäminen on uskonnon klassisessa muodossa tarkoittanut nimenomaan islamilaisen yhteiskunta- tai valtiomuodon levittämistä, eikä islamin alaisuuteen valloitettujen alueiden asukkaita edes pyritty käännyttämään sikäli kuin he edustivat kirjan uskontoja. Vastaavasti varhainen kristinusko syntyi poliittisen vallan ulkopuolella ja jopa vainottuna se pyrki aktiivisesti kaikkien vääräuskoisten käännyttämiseen, ja esimerkiksi Paavali kehottaa kristittyjä alistumaan roomalaiseen (sekulaariin) lakiin, eikä kristinuskoon sisälly ajatusta uskonnollisesta laista valtiollisena lakina Mooseksen lain tai Sharian tapaan (ks. esim. Kirje galatalaisille). Juutalaisuudesta islam eroaa muun muassa sikäli, että se on kristinuskon tavoin voimakkaasti käännytykseen (vaikka ei vastaavalla tavoin kuin kristinusko) ja uskonnon laajenentamiseen pyrkivä oppi. Islamia on perinteisen tai klassisen katsannon mukaan pyritty laajentamaan aloittamalla käännytyksestä eli esittämällä jonkin ei-islamilaisen alueen väestölle kutsu ("da'wa") kääntyä islamiin, mutta jos kutsusta on kieltäydytty, on islamilaisen valtion päämiehellä katsottu olevan velvollisuus julistaa pyhä sota ("jihad") aluetta vastaan.


title: Islamin uskonkappaleet

text: Islamin näkemys Jumalasta on äärimmäisen monoteistinen. Jumalan ykseyteen viitataan sanalla "tawḥīd" (). Koraanin suurassa 112 Jumalaa kuvataan seuraavanlaisesti: "Sano: Hän, Jumala, on yksi, Jumala, Ikuinen. Ei Hän ole siittänyt eikä syntynyt, eikä Hänellä ole vertaista." Islam torjuu kristinuskon kolminaisuusopin ja Jeesuksen jumalallisuuden; kolminaisuusoppia verrataan polyteismiin, mutta Jeesusta kunnioitetaan profeettana. Jumala on ihmisten käsityskyvyn ulottumattomissa ja muslimien ei odoteta visualisoivan Jumalaa, jota kuvaillaan ja johon viitataan nimillä ja ominaisuuksilla, joista yleisimmät ovat "ar-raḥmān" (), erittäin armelias, ja "ar-raḥīm" (), jatkuvasti armollinen.


title: Islamin uskonkappaleet

text: Islamin uskonkappaleita on kuusi ja niitä ovat usko yhteen kaikkivaltiaaseen Jumalaan, Jumalan enkeleihin, ilmestyksiin sekä profeettoihin, ylösnousemukseen ja tuomioon sekä kohtaloon. Näihin voidaan viitata termillä "īmān" (), "usko".


title: Mesopotamian muinaisusko ja Raamattu

text: Uskontojen synnyssä tulee usein vaikutteita muualta. Myöhään syntynyt islam on tunnettu esimerkki monien vaikutteiden pohjalta syntyneestä uskonnosta. Islamissa ovat sekä Mooses että Aabraham pyhiä. Näin islam sai vaikutteita Israelin suunnasta. Mutta islam pohjautuu osin paikalliseen vanhaan heimouskontoonkin.Mooseksen julistama usko oli Lähi-idässä harvinainen, koska siinä ei palvottu muita Jumalia. Yksijumalaisuuden, monoteismin, ajatus oli esiintynyt Lähi-idässä jo hieman aiemmin, kun egyptiläinen Ekhnaton palvotti auringonjumala Atenia. Monissa monijumalaisissa, polyteistisissa uskonnoissa yhden jumalan vaikutusvalta kasvoi, kuten zarathustralaisuudessa ja Kreikassa. Myös muinaisen Sumerin ja Eblan muinaisuskossa oli ajatus, että jotkut jumalat ovat muita mahtavampia. Suuria temppeleitä rakennettiin Mesopotamiassa monesti vain yhdelle tai muutamalle kaupungin jumalalle. Myöhäisantiikin Roomassa eräät keisarit pyrkivät myös siirtymään yksijumalaisuuteen kuten Sol Invictuksen (Voittamaton Aurinko) palvontaan. Näin tapahtui etenkin jo kristinuskon synnyttyä, 200-luvulla jaa.


title: Irak

text: Irakin valtauskonto on islam, jonka harjoittajat jakautuvat šiialaisiin ja sunneihin. Vuonna 2015 šiialaiset muodostivat arviolta 64,4 % maan väestöstä sunnien muodostaessa 30,9 %. Kristityt muodostivat samaan aikaan noin 1,2 % väestöstä. Islamin ja kristinuskon ohella Irakissa harjoitetaan useeita eri gnostilaisia uskoja harjoittavia vähemmistöjä, kuten kakait, jesidit ja šabakit, joiden harjoittajat muodostivat yhteensä noin 3,4 % väestöstä. Lokakuussa 2015 Irakin parlamentti hyväksyi henkilötodistusta käsittelevän, mutta samalla vähemmistöuskontoja (muita kuin islamia) syrjivän lain. Se säätää esimerkiksi, että jos perheen vanhemmista jompi kumpi on tai kääntyy islaminuskoiseksi, perheen alaikäisten lapsien uskonnoksi kirjataan islam. Muut kuin islaminuskoiset voivat vaihtaa uskontoaan, mutta islaminuskoiset eivät saa kääntyä muuhun uskontoon.


title: Jumalanpilkka

text: Vuonna 2009 YK:n yleiskokouksessa hyväksyttiin ”uskontojen halventamisen” vastainen julkilausuma. Arvostelijoiden mukaan kyse on 57 islamilaisen valtion muodostaman Islamilaisen konferenssin pyrkimyksestä estää islamin arvostelu. Arvostelijoiden mukaan islamilaiset valtiot ovat hyväksyneet YK:n ihmisoikeusjulistuksen sijasta Kairon julistuksen, jossa islam menee ihmisoikeuksien edelle. Arvostelijoiden mukaan samassa rintamassa ovat ihmisoikeuksia polkevat maat Kiina, Kuuba, Valko-Venäjä ja Venäjä. Uskontokriitikko Jussi K. Niemelän mielestä ”YK järjestönä on tiensä päässä, jos ja kun sitä käytetään totalitaristisen valtiojärjestyksen puolustamiseen ja suojelemiseen sekä teokratian edistämiseen” ajatuksenvapauden ja sananvapauden sijasta..


title: Islam ovellamme

text: Soramiehen keskeinen teema on kristillisen ja länsimaisen kulttuurin vuorovaikutus islamin kanssa ja sen puute. Länsimaisessa kulttuurissa uskonto ja politiikka pidetään erillään, mikä mahdollistaa demokraattisen, ihmisestä lähtevän lainsäädännön. Islam lähtee siitä, että politiikka ja uskonto ovat sama asia, eikä niitä voi erottaa. Siinä missä muslimit voivat elää länsimaissa turvautuen viranomaisten apuun, tämä ei ole mahdollista tai helppoa kristityille, jotka elävät muslimivaltioissa. Lisäksi kirjassa arvostellaan uskonnonvapauden puutetta islamilaisissa maissa.


title: Islam ovellamme

text: Islam ovellamme on Risto Soramiehen kirja, joka vertailee islamia ja kristinuskoa sekä näiden uskontojen pyhien kirjoituksien että käytännön kautta. Teoksen on julkaissut kristillinen kustantamo Uusi Tie vuonna 2002. Soramies arvostelee kristittyjen suvaitsevuutta muslimeja kohtaan ja toisaalta muslimien epäsolidaarista suhtautumista kristittyihin. Kirjoittaja esittää ehdotuksia siitä, miten kristilliset kirkot voisivat suhtautua ja toimia islamin suhteen.


title: Ortodoksisen uskon tarkka esitys

text: Johanneksen teos liittyy ajan tarpeeseen muodostaa oikeaoppisesta uskosta kokonaisesitys, joka perustuu ekumeenisten kirkolliskokousten päätöksiin ja varhaisempien kirkkoisien teoksiin, ja asettaa oikean opin erilaisia harhaoppeja vastaan. Harhaopeiksi luettiin myös kristinuskon tuore haastaja islam. Johanneksen tavoitteena ei siis ollut esittää mitään uutta ja omaa, vaan koota aiempi teologia yhteen teokseen. Varhaisemmista kirkkoisistä Johanneksen lähteenä oli ennen kaikkea Gregorios Nazianzilainen ja tämän lisäksi muun muassa Basileios Suuri, Gregorios Nyssalainen, Nemesios Emesalainen, Kyrillos Aleksandrialainen, Leo Suuri, Leontios Bysanttilainen, Athanasios Suuri, Johannes Khrysostomos, Epifanios ja Pseudo-Dionysios Areopagita. Esitysjärjestyksensä osalta teos seuraa Theodoretos Kyrrhoslaisen teosta "Kristillisen opin tiivistelmä".


title: Pier Paolo Pasolini

text: Pasolinilla oli ollut tapana hakea maksullista seksiseuraa Rooman, usein jopa vaarallisiksi tunnetuista, ”iskupaikoista”. Eräs tunnetuimpia oli Rooman päärautatieasema, josta hän kuoliniltanaan oli ottanut mukaansa poikaprostituoidun Pino Pelosin. Yhteinen ilta päättyi Ostian merenrantakaupunkiin, jossa Pasolini sai surmansa. Ajan tutkimusten ja tunnustusten mukaan Pelosi oli tehnyt teon yksin ja sai siitä oikeudessa tuomionsa.


title: Pier Paolo Pasolini

text: Uudessa käänteessä Pelosi kuitenkin on todennut toimineensa painostuksen ja perheeseensä kohdistuneen väkivallanuhan alaisena. Tämä ei ole ainoa mysteeri Pasolinin murhan yhteydessä, vaan myös Italian salaisen poliisin sekaantuminen tapahtumiin murhan jälkiprosessissa on vielä selvittämättä. Usein on epäilty Pasolinin murhaa tilaustyöksi, jonka taustalla ovat olleet yhteiskunnan merkkihahmot, jotka pelkäsivät runoilijan kasvavan liian voimakkaaksi ja vaikutusvaltaiseksi voimaksi.


title: Pier Paolo Pasolini

text: Pier Paolo Pasolinin kuolema on yhä, vuosikymmeniä myöhemmin, ajankohtainen. Italian television Rai 3:n lähetyksessä "Ombre sul giallo" 7. toukokuuta 2005 Pino Pelosi kertoi olevansa syytön Pasolinin kuolemaan. Hänet oli aikanaan tuomittu syylliseksi murhaan ja hän oli kärsinyt rangaistuksensa. Välittömästi tämän ohjelman jälkeen aloitettiin murhan tutkimukset uudelleen.


title: Pier Paolo Pasolini

text: 30. syyskuuta 1949 Pasolini lähti kyläjuhlista yhdessä kolmen nuorukaisen kanssa läheiselle maaseudulle, missä heillä oli yhteisiä seksuaalisia kokemuksia. Tapahtumasta seurasi suuri skandaali, sillä siitä ilmoitettiin poliisille, ja näin Pasolini sai syytteen alaikäisten poikien seksuaalisesta hyväksikäytöstä sekä siveettömyydestä julkisella paikalla. Hän menetti opettajan virkansa, ja hänet erotettiin myös Italian kommunistisesta puolueesta. Elämää italialaisessa pikkukylässä, jossa tämä elämän suurta muutosta ennakoiva skandaali tapahtui, Pasolini kuvaa muun muassa romaanissaan "Siritti corsari" sekä runoteoksissaan "La meglio giventù" ja "Poesia in forma di rosa".


title: Pier Paolo Pasolini

text: Vähän ennen kuolemaansa Pasolini julkaisi kirjan "La Nuova Gioventu", joka on hänen poliittinen testamenttinsa Italian nuorisolle. Pasolinin tuotantoa on julkaistu runsaasti hänen kuolemansa jälkeen. Eritoten tämä on koskenut hänen runojaan ja artikkeleitaan. Pasolinin nimeä kantava säätiö jatkaa Pasolinin yhteiskunnallista toimintaa. Useissa Pasolinin elokuvissa näytellyt Laura Betti, joka oli Pasolinille hyvin läheinen ystävä, niin taiteessa kuin ihmissuhteissakin, on pitkään johtanut tätä säätiötä, samoin mukana on ollut tunnettu kirjailija Alberto Moravia.


title: Pier Paolo Pasolini

text: Pasolini oli esittänyt viisi päivää ennen kuolemaansa lähitulevaisuuden suunnitelmiaan nauhoituksessa, joka esitettiin ensimmäistä kertaa julkisesti 24 vuotta ohjaajan kuoleman jälkeen. Tämä esitys tapahtui Italiassa, Reggio Calabrian eteläisessä kaupungissa taidefestivaaleilla 1999. Hänen seuraava hankkeensa Porno-Teo-Kolossal olisi kertonut tarinan nykypäivän viisaasta miehestä ja hänen palvelijastaan, jotka seuraavat tähteä etsiessään uudelleen syntynyttä Messiasta siveettömäksi turmeltuneessa maailmassa. Viisaan miehen roolia olisi näytellyt Eduardo De Filippo.


title: Pier Paolo Pasolini

text: Friulissa tapahtui 7. helmikuuta 1945 Porzusin verilöyly, jossa kommunisteja sympatisoivien partisaanien miliisit tappoivat Osoppon ryhmän, jotka puolestaan edustivat maltillisia partisaaneja. Verilöylyn uhrien joukossa oli Pier Paolo Pasolinin nuorempi veli Guido. Tieto tapahtuneesta saapui Casarsaan vasta muutama viikko aselevon jälkeen ja aiheutti syvän surun veljelle ja äidille. Opetus jatkui kuitenkin äidin ja pojan perustamassa pienessä koulussa Versutassa, jossa Pasolinia pidettiin aivan oikeana opettajana. Vähän verilöylyn jälkeen 18. helmikuuta 1945 perustettiin «Acadeemiuta du lenga furiana», joka kokosi yhteen pienen nuorten runoilijoiden ryhmän, joka Pasolinin esimerkin mukaisesti perusti tuotantonsa Friulin alueen paikallistunteeseen ja murteeseen.


title: Pier Paolo Pasolini

text: Porno-Teo-Kolossal olisi sisältänyt julkisen teloituksen sekä kohtauksia irvailusta, jolla Pasolini pyrki kuvaamaan Gomorra-Milanoa uusliberaalin kapitalismin vaikutuksessa. ”Kaikki asukkaat ovat sen kammottavien oireiden vaikutuksen alaisia”, Pasolini sanoo nauhalla. ”Jotkut oksentavat. Toiset ovat loppumattoman ripulin vaikutuksessa ulostaen kadulle ja kuollen omaan ulosteeseensa. Toiset kuolevat omaan oksennukseensa.”


title: Renzo Pasolini

text: Renzo Pasolini (18. heinäkuuta 1938 Rimini, Italia – 20. toukokuuta 1973 Monza, Italia), lempinimeltään "Paso", oli 1960-luvulta alkaen suosittu italialainen ratamoottoripyöräilijä. Pasolini menehtyi Monzan moottoriradalla saamiinsa vammoihin samassa onnettomuudessa kuin suomalainen Jarno Saarinen.


title: Pier Paolo Pasolini

text: Yhteiskunnallisesti elokuva käsittelee yksilön tai yhteiskunnan ja sen jonkin ryhmän ehdotonta valtaa muiden ihmisten fyysiseen ja henkiseen olemassaoloon, josta voidaan päättää aina kuolemaan saakka. Se kritisoi voimakkaasti 1970-luvulla Italiassa nousussa ollutta fasismia ja sen tukijoita. Lisäksi elokuvasaa tulee esiin myös voimakas taloudellisen vallankäytön kritiikki. Usein onkin väitetty "Sodoman 120 päivää" -elokuvan olleen keskeinen syy Pasolinin murhaan, joskin hänen voimakkaat yhteiskunnalliset lehtikirjoituksensa esittivät syytteet vastaavista asioista vielä jyrkemmin, kärkevämmin ja jopa iskien suoraan kohteisiinsa.


title: Karma

text: Sanalla karma (sanskritia, devanagari: कर्म; 'teko', 'toiminta'; paaliksi "kamma") tarkoitetaan yleensä buddhalaisuudessa, hindulaisuudessa ja jainalaisuudessa esiintyviä syyn ja seurauksen toimintaa kuvaavia oppeja. On huomattava, että karman merkitys eri uskonnoissa poikkeaa toisistaan.


title: Karma

text: Buddhalaisuudessa karman laki tarkoittaa yksinkertaisesti sitä että tietoisilla teoilla on seurauksensa. Karma on edellisten olosuhteiden ja mielentilojen seurausta. Oleellista karman kannalta on siis mielentila, jossa toimitaan. Karma tulee erottaa karma-vipakasta, joka tarkoittaa karman seurausta.


title: Buddhalaisuus

text:
Buddhalaisuuden kolme elementtiä ovat valaistuminen, joka henkilöityy "Buddhan" hahmossa, buddhalaiset opetukset eli "Dharma" ja buddhalainen yhteisö, "Sangha". Nämä muodostavat "kolme jalokiveä," joihin buddhalaiset turvautuvat ja joista haetaan apua kärsimyksen keskellä.
Karma eli syyn ja seurauksen laki tarkoittaa tahdonvaraista tekoa ja sen seurauksia. Karma viittaa toimintaan ja sen takana olevaan "tarkoitukseen;" kehon, ajatusten ja puheen kautta tehdyt teot johtavat tulevaisuuden seuraamuksiin. Taidokkaat teot ja aikeet johtavat toivottaviin seurauksiin, kun taas taidottomat ja pahantahtoiset kärsimykseen. Karma voi ilmetä henkisinä tiloina tai fyysisinä tapahtumina.


title: Buddhalaisuus

text: Karma ei buddhalaisessa katsannossa välttämättä toteudu yhden elämän aikana, vaan se vaikuttaa myös eri elämien, nk. jälleensyntymien, välillä. Jälleensyntymän avulla voidaan selittää, miksi toiset esimerkiksi syntyvät hyviin oloihin ja toiset köyhyyteen, ja miksi toisten kohtalona näyttää olevan kärsimys ja toisten (rajallinen) onni. Tällaiset asiat määrittää menneiden elämien karma. Toisin kuin hindulaisuudessa, buddhalaisuudessa karmaa ei käsitetä vääjäämättömänä ”kohtalona,” vaan siihen voi itse vaikuttaa jokaisella päätöksellään. Vaikka syntyisikin huonoihin oloihin, hyvää karmaa tekemällä on mahdollista saavuttaa onnea tässä ja seuraavissa elämissä.


title: Karma

text: Karma ei merkitse kohtaloa, sillä jokainen voi vaikuttaa omaan käytökseensä. Lisäksi on erilaisia karmaa puhdistavia seremonioita, joilla lievennetään pahan karman seurauksia ja voimistetaan hyvän karman vaikutusta. Buddhalaisuuden mukaan kaikki olennot ovat karman ulottuvissa, ja siksi millään jumalaolennoilla ei ole tässä suhteessa merkitystä. Hindujen mukaan jumalat eivät ole karman piirissä, vaan ne voivat vaikuttaa ihmisen karmaan.


title: Karma

text: Teosofian mukaan karma on elämässä tehtyjen tekojen ja valintojen seurausten summa. Tämä karma, ”karmisen velan saldo”, määrittelee millainen seuraava inkarnaatio tulee olemaan. Säännön ”jokainen niittää sitä mitä hän kylvää” mukaisesti jokainen joutuu lopulta kohtaamaan tekojensa seuraukset ja joko kärsimään ne tai sovittamaan ne. Teosofian opetusten mukaan ihminen voi jälleensyntyä uudelleen vain ihmiseksi. Teosofiassa ajatellaan, että vääryydet tulisi antaa anteeksi pahantekijälle. Karma tulee rankaisemaan sitä joka on loukannut toista, eikä ihmisen pidä omalla toiminnallaan kostaa puolestaan.


title: Dharmashastra

text: Dharmashastra on Warerun aikana Mon-kuningaskunnassa laadittu lakiteos, jonka myöhemmin omaksuivat myös muut Burman ja Thaimaan kuningaskunnat. Teoksen etymologiana on sekä buddhalaisuuden että hindulaisuuden karma ja dharma, joista jälkimmäinen tarkoittaa sanskriitin kielellä lakia ja oikeutta, oikeudenmukaisuutta sekä myös Buddhan oppia. Dharmashastran lakikirjat muodostivat filosofis-uskonnollissa mielessä velvollisuuden, hyödyn ja rakkauden kolminaisuuden.


title: Karma

text:
Karma ei tarkoita kohtalonoppia. Mitkään korkeammat voimat, kuten jumalat, eivät määritä kenenkään kohtaloa, sillä jumalatkin ovat karman ja jälleensyntymän piirissä. Ihminen luo itse karmansa, eikä karma ihmistä. Toisaalta buddhalaisuus ei myöskään opeta sattumaa; asioilla on aina aiheuttajansa.
Koska mikään korkeampi voima ei määritä karmaa, ei siihen sisälly ajatusta rangaistuksesta tai palkkiosta.


title: Karma-kagyü

text: Karma-kagyü on yksi Tiibetin buddhalaisuuden (Vajrayanan) neljästä keskeisestä koulukunnasta. Kagyu painottaa intensiivistä meditaatioharjoitusta. Koulukunta pohjautuu 1000-luvulla Tiibetiin levinneisiin opetuksiin ja on siten yksi uusista koulukunnista. "Vanhauskoinen" eli Nyingma-koulukuntahan tuli Tiibetiin jo 700-luvulla. Kagyun tärkeimmät eli "kuiskatut" opetukset välitettiin vuosisatojen ajan vain suullisesti opettajalta oppilaalle, mistä johtuen kagyu tunnetaan myös suullisen välityksen linjana.


title: Naraka

text: Naraka on buddhalaisuudessa ja hindulaisuudessa paikka missä paha karma puhdistuu. Sen voisi suomentaa helvetiksi tai kiirastuleksi. Naraka ei ole ikuinen kuten kristinuskossa, mutta pitkäaikainen. Niitä on kahdeksan kylmää ja kahdeksan kuumaa. Joissakin lähteissä Narakoja on jopa tuhat.


title: Viestimuseo

text: Näyttelyosaston teemana oli toista maailmansotaa seuranneen ajanjakson viestintä eli lähinnä 1950- ja 1960-luvut. Osastolla oli myös Suomen puolustusvoimien ensimmäinen Saksan liittotasavallasta hankitun kenttälinkin, alkujaan nimeltään suuntaradio FM 12/800:n, suomen puhekielessä radiolähettimensä osalta "Sakuna" ja kanavointilaitteena "Seijana" tunnettu laitteisto. Suuntaradiot olivat joitain puhelinkanavia välittämään kykeneviä korkeataajuuksia radioita, joilla pyrittiin pääasiassa korkeilta mäiltä muodostaamaan 20 kilometrin - 50 kilometrin pituisia yhteyksiä puhelinviestimiesten toimesta. Laite oli Siemensin ja Telefunkenin yhteisvalmistama. Sen kehitystyö oli aloitettu 1954 ja sarjavalmistus 1959. Kaksikymmentä FM 12/800 -järjestelmää otettiin käyttöön Suomen puolustusvoimissa 1960. FM 12/800 oli käytössä mm. Saksan liittotasavallassa, Ranskassa, Tanskassa ja Yhdistyneessä kuningaskunnassa. Järjestelmä poistettiin Suomen puolustusvoimien kalustosta 1990-luvun alussa pääasiassa vähälukuisen määränsä vuoksi.


title: Kenttälinkki

text: FM 12 / 800 -ryhmän vahvuus oli 1 + 7. Siihen kuului ryhmänjohtaja, autonkuljettaja, asentaja ja viisi muuta viestimiestä. Mastonpystytyksen ja käyttökuntoonlaiton lisäksi viestiasema tarvitsee toisen päivystysvuoron ympärivuorokautista toimintaa varten. Näin ollen osa radioaseman henkiökunnasta on lepovuorossa ympärivuorokautisen toiminnan vuoksi.


title: Kenttälinkki

text: Koska kenttälinkkiä ajatellaan yleensä siirrettäväksi kerran vuorokaudessa sotatoimien kehittymisen mukaan, lähinnä taistelevan aselajin, jalkaväen, pataljoonan esikuntien komentopaikkojen siirron mukaan, pitää järjestelmällä olla itsenäinen yleisestä sähköverkosta riippumaton sähkönsyöttö, koska asema voidaan joutua perustamaan korkealle paikalle, jossa ei ole yleistä sähköverkkoa tai sellainen on vaurioitunut käyttökelvottomaksi. FM 12/800:n sähkövoimakoneina käytettiin Auto Diesels, Norma T 300, 220 VAC/1,7 KVA:n voimakonetta, mutta myös suomalaisia Hyrygen koneita ja neuvostoliittolaisia. Radion energiantarve oli 110 VAC / 350 VA tai 220 VAC / 350 VA ja kanavointilaitteen 110 VAC / 37 VA, 220 VAC / 37 VA tai 24 VDC / 11 W.


title: Edwin Armstrong

text: Sota-aikana FM oli yleisesti käytössä ja Armstrong antoi Yhdysvaltain armeijan käyttää tekniikka vapaasti. Vuonna 1945 RCA ja muutamat muut radioyhtiöt saivat FCC:n siirtämään FM:lle varatun taajuusalueen silloisesta 44–50 MHz:stä vielä nykyisinkin käytössä olevaan 88–108 MHz:iin. Virallisesti syynä olivat ionosfääriset häiriöt, mutta todellisuudessa haluttiin tehdä kaikki valmistetut FM-lähettimet ja vastaanottimet vanhentuneiksi. Lisäksi FCC alensi FM-lähettimien sallittuja lähetystehoja ja kielsi linkkimastojen käytön ja velvoitti asemat siirtämään materiaalia välillään AT&T:n kaapeleita pitkin suhteettoman suurta korvausta vastaan. Näiden päätösten yhteissummana FM-tekniikan kilpailukyky kärsi ja AM-asemia on säilynyt näihin päiviin asti, sen teknisestä vanhentuneisuudesta huolimatta.


title: Kenttälinkki

text: Suomessa FM 12 / 800 on Museo Militariassa. Saksan liittotasavallassa FM 12 / 800 on mm. Museum für Zivil- und Wehrtechnik:ssä Uffenheimssa.


title: Kenttälinkki

text: Kun FM 12 / 800:n kanavaväli oli 1 MHz, oli PL-70:n väli vain neljäsosa tästä, 250 kHz.


title: Autoradiopuhelin

text: ARP toimi 150 MHz:n taajuusalueella. Sille varattu 147,900–154,875 MHz:n taajuusalue oli jaettu 80:een kapeakaistaista FM-modulaatiota käyttävään kanavaan 25 kHz:n kanavajaolla kanavanumeroinnin alkaessa 00:sta loppuen 99:n. Dupleksierotus oli 5 MHz tukiaseman lähettäessä alemmalla taajuudella. 00-kanava oli järjestelmän kutsukanava, jolla päätelaitteille lähetettiin CCIR-selektiivikutsuilla tieto tulevasta puhelusta. Kaikki 10-alkuiset kanavat olivat ns. valtakunnallisia puhekanavia. Tukiasemassa sattoi olla jopa 8 paikallista puhekanavaa vähentämässä paikallisen valtakunnallisen puhekanavan ruuhkautumista.


title: Type 80

text: Vaunumiehistö oli nelihenkinen, sillä vaunutyyppi tarvitsi ammusten lataajaa. Ampuja istuu rungossa edessä vasemmalla, muut miehistön jäsenet ovat torniin sijoitettuna. Tykki on 105 mm vahvuinen. Apuaseet ovat tykin putken suuntainen 7,62 mm ja 12,7 mm (ilmatorjuntaa varten käytettävä) konekiväärit. Dieselmoottorissa on mekaaninen ahdin, ja V-12-mallisena voimalaitteena se antoi 730 hevosvoiman eli 544 kW:n tehon (sama moottorityyppi kuin Type 85:ssä). Tienopeudeksi saavutettiin enimmillään, kohtuulliseksi suoritusarvoksi katsottava 60 km/h. Taistelumassa on 38 tonnia ja toimintasäde 570 km. Vaunun vaihteisto oli manuaalinen. Snorkkelin avulla Type 80 kykenee syväkahlaukseen.


title: 800 Naval Air Squadron

text: Laivue valittiin taitolentoryhmäksi nimenään "The Red Blades", joka suoritti 19 esiintymistä vuoden 1961 aikana. Saman vuoden aikana laivueen vahvuus nostettiin 12 koneeseen, jotka samalla modernisoitiin siten, että niihin voitiin asentaa Bullpup ja Sidewinder ohjukset. Laivue jatkoi koulutustaan "HMS Ark Royalilla", kunnes aloitti yhdeksän kuukauden Kauko-Idän kiertueen maaliskuussa 1962.


title: Radiomafia

text: Ohjelmatoiminnan koordinaatooriksi palkattiin Tampereen Radio 957:n Ismo Nykänen, joka määritteli ohjelmatoiminnan periaatteet: nopeus, rohkeus ja joustavuus. Nyt soittolistat tulivat ensimmäistä kertaa myös Yleisradioon ja kanavan sisällöstä tuli yksittäisten ohjelmien sijasta lähetysvirtaa. Radiomafian sisältö oli tarkoituksellisesti populaarikulttuuriin ja myös vastakulttuuriin keskittynyttä, jonka ilmaisu ja kieli oli myös rohkeaa. Kohderyhmäksi määriteltiin alle 35-vuotiaat. Kanavan ohjelmapäällikkönä toimi vanha yleisradiolainen, jo 1960-luvulla nuorenohjelmissa aloittanut Pentti Kemppainen. Musiikki oli kanavan ilmeen luonnissa päätekijä. Samoin kuin rockradiossa, nytkin oli tärkeänä tavoitteena kotimaisen musiikin esille tuominen. Ohjelmien teossa käytettiin runsaasti freelance-työvoimaa. Vakituinen henkilökunta organisoitiin tuotantoryhmiin, jotka toimivat suhteellisen itsenäisesti. Myös toimittajien ja teknisen henkilökunnan välinen ero hämärtyi: usein toimittaja itse hoiti myös äänitarkkailun.


title: Aldus Manutius

text: Manutiuksen ensimmäisiä julkaisuja olivat Musaioksen "Hero ja Leandros", "Galeomyomakhia" sekä kreikankielinen "Psalttari". Vuonna 1495 hän julkaisi ensimmäisen osan Aristoteleen teosten laitoksesta; neljä osaa seurasi vuosina 1497–1498. Aristofaneelta hän julkaisi neljä komediaa vuonna 1498. Thukydideen, Sofokleen ja Herodotoksen teoksia seurasi vuonna 1502; Ksenofonin "Hellenika" ja Euripideen tragedioita vuonna 1503; ja Demostheneen puheita vuonna 1504.


title: Muumipeikko (sarjakuva)

text: Muumipeikko-sarjakuvan julkaisijaksi valikoitui Associated Newspapersin lehtiin kuulunut "Evening News", tuolloin maailman suurin iltapäivälehti jolla oli 12 miljoonan kappaleen levikki. Sarjakuva "Moomin" näki päivänvalon "Evening Newsin" sivuilla 20. syyskuuta 1954. Sutton oli järjestänyt hyvin näkyvän mainoskampanjan tukemaan uuden sarjan aloitusta. Sarjakuva myytiin nopeasti useisiin muihin maihin, etunenässä Pohjoismaat. Suomessa Muumipeikko alkoi ilmestyä 21. huhtikuuta 1955 maan suurimmassa iltapäivälehdessä "Ilta-Sanomissa". Samana vuonna sarjan poimivat sivuilleen ruotsinkieliset maakuntalehdet "Västra Nyland" ja "Vasabladet" ja vuonna 1957 "Åbo Underrättelser". Muumipeikkoa julkaisseet lehdet olivat pääosin eurooppalaisia, mutta se ilmestyi myös kaukasemmissakin maissa. Pohjois-Amerikassa se saatiin lopulta myytyä kanadalaiseen "Toronto Daily Stariin", mutta Yhdysvalloissa yksikään mainittava lehti ei ottanut sitä sivuilleen.


title: Muumi

text: Ensimmäinen muumisarjakuva "Muumipeikko ja maailmanloppu" julkaistiin vasemmistolaisessa Ny Tid -lehdessä jo 1947. Lehden päätoimittaja, Tove Janssonin silloinen miesystävä Atos Wirtanen oli sarjakuvaidean takana. Julkaisu kuitenkin keskeytettiin jo puolen vuoden jälkeen, koska lukijoilta tuli valituksia muumien porvarillisuudesta - Muumipappa kun luki rojalistilehteä. Kaikkia piirrettyjä sarjoja ei julkaistu.


title: Muumi

text: Ensimmäistä muumikirjaa hädin tuskin huomattiin maailmansodan jälkeisillä kirjamarkkinoilla, ja siitä ilmestyi vain yksi – joskin positiivinen – arvostelu. Jansson oli kuitenkin innoissaan uudesta aluevaltauksesta ja ryhtyi välittömästi kirjoittamaan uutta muumikirjaa. "Kometjakten" (suom. "Muumipeikko ja pyrstötähti") ilmestyi syksyllä 1946. Muumien saama vastaanotto oli kuitenkin edelleen vaisu. "Kometjakten" sai hieman edeltäjäänsä enemmän huomiota, mutta sen myyntiluvut olivat huonot, ja Söderström & Co kieltäytyi julkaisemasta enempää muumikirjoja, koska piti niitä taloudellisesti kannattamattomina.


title: Mooses Mentula

text: Mentulan esikoisteos, novellikokoelma "Musta timantti" (2011), oli Helsingin Sanomien kirjallisuuspalkintoehdokkaana. Hänen ensimmäinen romaaninsa "Isän kanssa kahden" ilmestyi vuonna 2013. Teos julkaistiin saksaksi 2014. Mentulan toinen romaani "Jääkausi" ilmestyi vuonna 2016. Se käsittelee koulukiusaamista.


title: Mnemosyne (lehti)

text: Mnemosyne oli Turussa vuosina 1819–1823 ilmestynyt ruotsinkielinen aikakauslehti. Aura-seuran julkaisema lehti oli yksi ensimmäisistä suomalaisista aikakauslehdistä. Sillä oli suuri merkitys Suomen kansallisen heräämisen ja kirjallisuuden synnyssä.


title: Mämmilä

text: "Mämmilä" ilmestyi säännöllisesti eri aikakauslehdissä vuosina 1975–1996 ja 2006–2008. Jaksojen välissä Koivisto piirsi tarinakokonaisuuden "www.mammila.fi", joka julkaistiin suoraan albumina vuonna 2002. "Mämmilä" on ollut aiheena monessa tutkimuksessa, siitä on tehty kesäteatteriesitys, ja vuonna 1995 Kemin taidemuseoon rakennettiin Mämmilän kylänraitti Kemin sarjakuvapäiville.


title: Suomalainen lastenkirjallisuus

text: Suomalaiset ottivat Janssonin muumit hitaasti omikseen, sillä suomenkielisessä lastenkirjallisuudessa ei ollut totuttu fantasiakirjallisuuden perinteeseen. Vuonna 1955 suomennettiin ensimmäisenä "Muumipeikko ja pyrstötähti", Janssonin toinen muumikirja, joka oli kirjoitettu ruotsiksi jo yhdeksän vuotta aikaisemmin. Muumien fantasiamaailma oli täysin uudenlainen, sillä se ei pohjautunut mitenkään suomalaiseen kansansatutraditioon. Muumiperheen erilaiset roolimallit sekä Mörön pelko olivat uusia elementtejä suomalaisessa lastenkirjallisuudessa ja poikkesivat vanhahtavista kasvatusihanteista. Lajia rikkoivat myös aikuistenkirjallisuudesta lainatut tyylikeinot parodia, satiiri ja allegoria. Vasta 1980- ja 1990-luvuilla muumikirjat vakiintuivat nykyiseen arvoonsa.


title: Hanneriina Moisseinen

text: Moisseisen ensimmäinen sarjakuvateos oli vuonna 2005 ilmestynyt "Sen synty ja muita Vienan hävyttömiä ja hulvattomia starinoita", jossa oli sta kerättyjä kansantarinoita. "Setit ja partituurit – Häpeällisiä tarinoita" (2010) oli jatkumoa sille, mutta siinä tarinat olivat nykyaikaan sijoittuvia tapahtumia. Vuonna 2013 ilmestynyt Isä kertoo tarinan isästä, joka katoaa selittämättömästi eikä palaa enää takaisin.


title: Jon Michelet

text: Micheletin esikoisteos, poliittinen rikosromaani "Den drukner ei som henges ska" ilmestyi 1975. Dekkarisankari Wilhelm Thygesen esiintyi siinä ensimmäisen kerran. Samana vuonna hän julkaisi vakoiluromaanin "Mellom barken og veden", jonka alaotsikko on “En roman om supermaktspionasje i Norge” ('Romaani suurvaltavakoilusta Norjassa'). Hänen ensimmäinen suuri menestyksensä oli jännityskirja "Orions belte", jonka pohjalta on tehty 1985 myös elokuva "Orionin vyöhyke". Teos "Jernkorset" (1976) nostatti oikeusjutun, jossa hän sai tuomion. Hän vetää siinä rajalinjoja vanhan ja uuden natsismin välille.


title: Sete Gibernau

text: Gibernau on 177 senttimetriä pitkä ja painaa 70 kilogrammaa.


title: Sete Gibernau

text: Manuel "Sete" Gibernau Bultó (s. 17. joulukuuta 1971 Barcelona) on uransa päättänyt espanjalainen ratamoottoripyöräilijä. Hän sijoittui parhaimillaan kausilla 2003 ja 2004 MotoGP:n yhteispisteissä toiseksi häviten molemmilla kerroilla Valentino Rossille, jonka kanssa Gibernau kävi tiukan taiston kauden 2004 voitosta, häviten mestaruuden kuitenkin 47 pisteellä. Gibernau lopetti uransa kauden 2006, mutta palasi MotoGP:hen vielä kaudelle 2009 ollen parhaimmillaan yhdestoista kotikilpailussaan. Aiemmalla urallaan Gibernau kilpaili 250-kuutioisissa ja MotoGP:n edeltäjäluokassa 500-kuutioisissa ilman suurempaa menestystä. Kaudella 2001 hän voitti yhden kilpailun 500-kuutioisissa. Koko urallaan Gibernau saavutti yhdeksän voittoa, 30 palkintokorokesijaa ja 13 paalupaikkaa.


title: Sete Gibernau

text: Gibernau ajoi viimeisen kautensa Repsol Hondalla 2000, jolloin hän ajoi yhdessä Crivillén ja Tadayuki Okadan kanssa. Gibernau hävisi pisteissä molemmilla, kun Crivillé oli yhdeksäs ja Okada yhdestoista. Gibernau sijoittui viidenneksitoista ajaen parhaimmillaan kuudenneksi Tšekissä. Hän ajoi myös kolmesti seitsemänneksi Malesiassa, Alankomaissa ja Valenciassa. Gibernau ajoi myös kerran paalupaikalle kauden avauskilpailussa Etelä-Afrikassa. Hän kuitenkin joutui keskeyttämään kuudesti.


title: Sete Gibernau

text: Kaudella 1999 Gibernau nousi tallin kakkoskuljettajaksi, kun Doohan joutui lopettamaan uransa kesken kauden loukkaantumisen vuoksi. Gibernau ajoi yksityistallin pyörällä ensimmäiset viisikilpailua ja ajoi parhaimillaan kolmanneksi Espanjassa ja kerran neljänneksi Ranskassa. Uudemman tehdaspyörän saatuaan Gibernau ajoi parhaimmillaan kerran toiseksi Etelä-Afrikassa ja kahdesti kolmanneksi Kataloniassa ja Alankomaissa. Hän sijoittui loppupisteissä viidenneksi, kun tallikaveri Crivillé voitti maailmanmestaruuden.


title: Sete Gibernau

text: Kausi 2005 ei ollut enää niin menestyksekäs Gibernaulle, joka kärsi useista keskeytyksistä. Sitä vastoin hänen tallikaveri Marco Melandri taisteli maailmanmestaruudesta, mutta jäi lopulta toiseksi Valentino Rossin voittaessa sen jälleen kerran. Gibernau ajoi kokonaispisteissä seitsemänneksi ja ajoi neljä kertaa palkintokorokkeelle, joista jokainen oli toinen sija. Hän ajoi myös viisi paalupaikkaa Kiinassa, Kataloniassa, Tšekissä, Turkissa ja Valenciassa.


title: Sete Gibernau

text: Gibernau siirtyi kaudeksi 2006 Ducatin tehdastalliin Carlos Checan tilalle. Tallin toisena kuljettajana oli edelleen Loris Capirossi. Gibernaun kausi oli rikkonainen kärsittyään loukkaantumisesta, kun kauden seitsemännessä kilpailussa hän oli kuuden kuljettajan joukkokolarissa. Gibernau osui Capirossiin, joka oli hänen edelleen tultaessa kilpailun lähdöstä ensimmäiseen mutkaan. Pyörien koskiessa toisiinsa Gibernau jarrutti voimakkaasti etupyörällä, jonka seurauksena hän lensi voltilla pyöränsä kyydistä. Sitä ennen hän oli ajanut parhaimmillaan neljänneksi Qatarissa ja viidenneksi Italiassa, jossa hän onnistui myös ajamaan kauden ainoan paalupaikan. Loukkaantumisen myötä Gibernau oli kaksi kilpailua poissa ja palasi takaisin heinäkuussa Saksan kilpailuun, jossa hän ajoi kahdeksanneksi ja Yhdysvalloissa kymmenenneksi. Gibernau joutui jättämään seuraavan kilpailun väliin Tšekissä loukkaantumisen vielä vaivattua häntä fyysisesti. Gibernau palasi heti yhden kilpailun tauon jälkeen ja ajoi Malesiassa viidenneksi. Seuraavat kilpailut Australiassa ja Japanissa Gibernau onnistui sivuamaan kauden parasta tulosta ajamalla molemmissa kilpailuissa neljänneksi. Kauden toiseksi viimeisessä kilpailussa Gibernau oli jälleen mukana kolarissa, jonka seurauksena hän joutui keskeyttämään ja päättämään uransa vammojen uusiutuessa. Gibernau sijoittui loppupisteissä kolmanneksitoista.


title: Sete Gibernau

text: Kaudeksi 1998 Gibernau siirtyi Repsol Hondalle, jossa hän ajoi pääosin yksityistallien käyttöön tarkoitetulla Honda NSR500V pyörällä. Tallin ykköskuljettaja parina olivat Mick Doohan ja Àlex Crivillé. Gibernau sijoittui kauden päätteeksi yhdenneksitoista, kun Doohan vei maailmanmestaruuden ja Crivillé sijoittui kolmanneksi. Gibernau joutui keskeyttämään kauden aikana viidesti, joista kolmesti peräkkäin. Parhaimmillaan hän ajoi kolmanneksi Madridin kilpailussa ja oli Kataloniassa kerran neljäs.


title: Sete Gibernau

text: 500-kuutioiset vaihduttua MotoGP-luokaksi Gibernau jatkoi Suzukilla Robertsin tallikaverina. Kausi oli kuitenkin viime kauteen nähden vielä heikompi. Gibernau sijoittui pisteissä kuudenneksitoista, kun Roberts oli yhdeksäs. Gibernau keskeytti seitsemän kertaa ja ajoi parhaimmillaan kerran neljänneksi Tšekeissä. Iso-Britanniassa hän oli sitä ennen ajanut parhaimillaan kuudenneksi.


title: Sete Gibernau

text: Gibernau siirtyi kaudeksi 2003 Gresini Racing talliin, kun aiemmin Suzukia sponsoroinut Telefónica MoviStar liittyi Gresinille. Gibernau oli ensimmäistä kertaa tallin ykköskuljettaja ja ajoi Repsol Hondan tavoin Honda RC211V tehdaspyörällä. Tallin kakkoskuljettajana oli suurimmaksi osaksi Ryuichi Kiyonarin. Gibernau onnistui taistelemaan uudessa tallissa mestaruudesta Valentino Rossia vastaan, mutta menetti sen kauden loppua kohden. Gibernau keskeytti kauden aikana vain kerran ja voitti kauden aikana neljä kilpailua, joista Etelä-Afrikan kilpailussa hän ajoi paalupaikalta voittoon. Gibernau ajoi myös viidesti toiseksi ja kerran kolmanneksi keräten yhteensä kymmenen palkintokorokesijoitusta.


title: Sete Gibernau

text: Kaudella 2004 Gibernau sai tallikaverikseen entisen Superbike mestarin Colin Edwardsin, joka ajoi toista kauttaan MotoGP:ssä. Gibernau taisteli edellisen kauden tapaan mestaruudesta, mutta joutui tyytymään toiseen sijaan Rossin viedessä jälleen maailmanmestaruuden. Gibernau aloitti kauden vahvasti sijoittuen kuudessa ensimmäisessä kilpailussa palkintokorokkeelle. Hän voitti kauden aikana neljä kilpailua Espanjassa, Ranskassa, Tšekissä ja Qatarissa. Gibernau ajoi edellisen kauden tapaan kymmenen kertaa palkintokorokkeelle ja ajoi viisi paalupaikkaa, joista kolme tuli peräkkäin Ranskassa, Italiassa ja Kataloniassa. Myöhemmin hän ajoi vielä paalulle Tšekissä ja Australiassa.


title: Bảo Đại

text: Bảo Đại (myös Nguyễn Phúc Thiển ja Vĩnh Thụy, 22. lokakuuta 1913 – 30. heinäkuuta 1997) oli Vietnamin viimeinen keisari. Hän syntyi prinssi Nguyễn Vĩnh Thụyna Huếssa, silloisessa Vietnamin pääkaupungissa. Hänen isänsä oli keisari Khải Định. Hän opiskeli Pariisissa politiikan tutkimusta "Institut d'Etudes Politiques de Paris'ssa", minkä jälkeen hän nousi keisariksi vuonna 1925 isänsä kuoltua. Hän oli Ranskan alamainen, sillä Vietnam oli tuohon aikaan osa Ranskan Indokiinaa. 1900-luvulla Bảo Đạita pidettiinkin ranskalaisten nukkehallitsijana.


title: Bảo Đại

text: Vuonna 1981 Bảo Đại matkusti Yhdysvaltoihin. Maanpakovuosiensa aikana hän tapasi muita pakolaisia ja pyrki heidän kanssaan aktiivisesti saamaan demokratiaa Vietnamiin. Bảo Đại kuoli Val-de-Grâcen sotilassairaalassa Pariisissa vuonna 1997, ja hänet on haudattu Cimetière de Passy’n hautausmaalle. Bảo Đạin kuoleman jälkeen hänen pojastaan Bảo Longista tuli Nguyễn dynastian päämies.


title: Bảo Đại

text: Bảo Đại nai 20. maaliskuuta 1934 Jeanne Marie-Thérèse (Mariette) Nguyen Huu-Hao Thi Lanin (1914–1963), joka otti nimekseen Hoang Hau Nam Phuong. Nam Phuong ja Bảo Đại saivat viisi lasta: kruununprinssi Bảo Long (s. 4. tammikuuta 1936), Phuong Mai (s. 1. elokuuta 1937), Phuong Lien (s. 3. marraskuuta 1938), Phuong Dung (s. 5. helmikuuta 1942) ja Bảo Thang (s. 9. joulukuuta 1943).


title: Attila Repka

text: Attila Repka (s. 10. tammikuuta 1968 Miskolc) on unkarilainen kreikkalais-roomalaisen tyylin painija. Hän on olympiavoittaja, maailman- ja Euroopan-mestari. Hän edusti seuratasolla Diósgyőri Vasgyártak Testgyakorlók Köreä ja Diósgyöri BC:tä ja hänen valmentajanaan toimi Jozsef Gutman. Repka on ammatiltaan kalastaja ja pituudeltaan 171 cm. Hän kilpaili aikuisten arvokilpailuissa 68 kg:n painoluokassa.


title: Bảo Đại

text: Japanilaisilla oli vietnamilainen, kruunua itselleen vaatinut prinssi Cuong De, mutta hänestä ei koskaan tullut keisaria, koska Japani antautui liittoutuneille elokuussa 1945. Kommunistinen Việt Minh otti vallan Ho Tši Minhin johdolla ja tämä vaati keisaria luopumaan kruunusta 25. elokuuta 1945. Vietnamilaisten ajauduttua keskinäisiin väkivaltaisuuksiin lähti Bảo Đại maasta ja asettui asumaan Hongkongiin ja Kiinaan. Ranskalaiset tarjosivat Bảo Đạille valtionpäämiehen asemaa vuonna 1949, mutta hän kieltäytyi ja palasi Ranskaan, eikä piitannut maansa poliittisesta tilanteesta. Ranskan siirtomaa-armeija ja Việt Minh ottivat yhteen Điện Biên Phủn taistelussa, jonka voiton myötä kommunistit nousivat valtaan.


title: Olta Boka

text: Olta Boka (s. 4. marraskuuta 1991) on albanialainen laulaja. Hän edusti maataan tultuaan valituksi tuomariston pisteillä kansallisesta finaalista vuoden 2008 Eurovision laulukilpailussa balladillaan "Zemrën E lamë peng". Boka pääsi Euroviisujen loppukilpailuun, jossa sijoittui 17. sijalle. Hän otti osaa aiemmin myös maansa Idols-kilpailuun, jossa ei kuitenkaan päässyt jatkoon.


title: Gábor Ocskay

text: Gábor Ocskay (11. syyskuuta 1975 Székesfehérvár, Unkari – 24. maaliskuuta 2009 Budapest, Unkari) oli unkarilainen jääkiekkoilija. Hän pelasi koko uransa kotikaupunkinsa joukkueessa, Alba Volán Székesfehérvárin riveissä. Hän oli keskushyökkääjä ja pelasi rightin puolelta. Ocskayta pidetään Unkarin kaikkien aikojen parhaana jääkiekkoilijana. Hän oli Unkarin maajoukkueen runkopelaajia, kun Unkari nousi MM-kisojen A-sarjaan kevääksi 2009 70 vuoden tauon jälkeen. Ocskay toimi vuosia Unkarin kapteenina. Hän voitti urallaan myös yhdeksän Unkarin mestaruutta.


title: Máté Csák

text: Máté Csák ( s. 1260–65 – 18. maaliskuuta 1321) oli unkarilainen oligarkki, joka hallitsi Unkarin kuningaskunnan luoteisosan alueita. Hän toimi marskina 1293–1296, palatiinina 1296–1297 ja jälleen 1301–1310 sekä valtion kassanhoitajana 1310. Hän pystyi säilyttämään hallintonsa huolimatta tappiostaan Rozgonyin taistelussa 15. kesäkuuta 1312, jolloin hänen ja Aban suvun ylimysten armeija hävisi kuningas Kaarle Robertille. Hänen unkarilainen suku tuli Unkariin Árpádin sotaväen kanssa kanssa vuonna 895.


title: Bảo Đại

text:
Yhdysvallat hermostui, kun Ho Tši Minhin kommunistit nousivat valtaan maan pohjoisosassa ja saivat tukensa Kiinalta ja Neuvostoliitolta. Samaan aikaan etelässä Ranska muodosti Bảo Đạin johtaman hallituksen, joka sai tukea Yhdysvalloilta, Isolta-Britannialta ja YK:lta.
Vuonna 1954 solmittiin rauhansopimus Ranskan ja Việt Minhin välillä. Tällä sopimuksella Vietnam jaettiin kahtia Pohjois-Vietnamiksi ja Etelä-Vietnamiksi. Bảo Đại muutti Pariisiin mutta pysyi kuitenkin nimellisesti Etelä-Vietnamin valtionpäämiehenä. Vietnamin pääministeriksi nousi nationalistinen Ngô Đình Diệm. Vuonna 1955 Diem järjesti kansanäänestyksen, jossa tasavaltalaiset voittivat, ja Bảo Đại menetti valtansa. Bảo Đại jäi asumaan Pariisiin.


title: Olga K

text:
Olga K (oik. Tuula Ketonen, s. 29. syyskuuta 1964 Kalajoki) on suomalainen radiotoimittaja.
Olga K aloitti radiouransa Mikkelin alueradiossa. Vuodesta 1990 hän juonsi Radiomafialla, muun muassa ohjelmia "Herätysjuhla", "Pressiklubi" ja "Timanttien jäljillä". Radiomafian lopettamisen jälkeen vuodesta 2003 hänellä oli nimikko-ohjelma YleQ:lla. YleQ:n lopetettua syksyllä 2006 hän työskenteli lyhyen aikaa Yle Radio 1 -kanavalla, mutta siirtyi tammikuussa 2007 tekemään Radio Aallon aamuohjelmaa. Syksyllä 2007 hänet palkittiin Radio Gaala -tapahtumassa vuoden radiojuontajana. Olga K juonsi "Aallon aamua" marraskuuhun 2011 asti. Hän palasi Yleisradioon vuoden 2012 alussa aloittaessaan Yle Puhe -kanavan aamujuontajana. Tammikuussa 2014 hän siirtyi Yle Radio Suomen juontajaksi.


title: Berliinin saarto

text: Berliinin saarto oli seurausta Lontoon huippukokouksen epäonnistumisesta joulukuussa 1947. Toisen maailmansodan jälkeen Saksa oli ollut jaettuna neljän voittajavaltion, Yhdysvaltain, Neuvostoliiton, Ison-Britannian ja Ranskan miehitysvyöhykkeisiin, ja vaikka Berliini sijaitsi keskellä Neuvostoliiton vyöhykettä, se jaettiin erikseen samojen voittajavaltioiden kesken. Kirjallista sopimusta liikennejärjestelyistä liittoutuneitten kesken ei ollut allekirjoitettu, mutta ennen vuonna 1948 alkanutta saartoa saakka läntisestä Saksasta Länsi-Berliiniin ja päinvastoin voitiin kulkea Neuvostoliiton miehitysvyöhykkeen läpi.


title: Berliinin saarto

text: Berliinin saarto oli kylmän sodan alkuun liittynyt suurvaltapoliittinen kriisi, jossa Neuvostoliitto katkaisi maaliikenneyhteydet Saksan miehitysvyöhykkeensä keskellä sijainneeseen Länsi-Berliiniin ja saartoi kaupunkia kesäkuusta 1948 toukokuuhun 1949 pakottaakseen länsiliittoutuneet Yhdysvallat, Ison-Britannian ja Ranskan vetämään joukkonsa pois kaupungista. Nämä onnistuivat kuitenkin hoitamaan kaupungin huollon ilmateitse "Berliinin ilmasillan" avulla, ja Neuvostoliitto joutui lopulta luopumaan saarrosta.


title: Berliinin saarto

text: Neuvostoliitto asetti uudet liikennemääräykset Berliiniin suuntautuvalle liikenteelle 30. maaliskuuta 1948, minkä jälkeen alettiin sulkea Berliinin länsiosien sisääntuloteitä. Käytännössä tämä tapahtui siten, että kaivettiin ampumahautoja teitten poikki, ratakiskoja poistettiin ja kanavat suljettiin. Neuvostoliitto oli irtisanoutunut miehitysvyöhykkeiden yhteishallinnosta maaliskuussa 1948.


title: Steinstücken

text: Neuvostoliiton ja länsivaltojen välinen kylmä sota johti kuitenkin jo vuonna 1948 Berliinin saartoon ja seuraavana vuonna kahden saksalaisen valtion syntymiseen. Täten Länsi-Berliinin rajasta tuli osa rautaesirippua, ja Steinstückenistä tuli Länsi-Berliiniin kuuluva erillinen saareke.


title: Berliinin saarto

text: Neuvostoliitto katkaisi 24. kesäkuuta 1948 kaiken tie-, rautatie- ja kanavaliikenteen Länsi-Berliiniin. Saarron tarkoituksena oli saada liittoutuneet hylkäämään jaettu kaupunki. Tällöin Yhdysvaltain miehitysvyöhykkeen komentaja Lucius D. Clay kannatti aluksi saarron murtamista voimakeinoin, mutta Yhdysvaltain presidentti Harry S. Truman ei sitä hyväksynyt. Sen sijaan länsivallat järjestivät tämän vuoksi kaikkien aikojen suurimman ilmasillan, eli kuljetukset järjestettiin lentokoneiden avulla Berliiniin. Tämä operaatio Vittlesiksi kutsuttu ilmasilta toteutettiin Yhdysvaltain ilmavoimien kuljetuskoneilla Lucius D. Clayn johdolla. Näiden suojaksi siirrettiin Saksaan ja Isoon-Britanniaan 50 B-29-pommikonetta. Heinäkuussa pystyttiin kuljettamaan 3 000 tonnia elintarvikkeita päivää kohti. Vilkkaimpina aikoina Länsi-Berliiniin laskeutui lentokoneita puolentoista minuutin välein. Lento-onnettomuuksia sattui paljon, noin 60 lentäjän arvioidaan kuolleen saarron aikana. Lentokenttiä laajennettiin lisää, ja näin pystyttiin nostamaan päivittäistä tonniston määrää. Parhaimpaan aikaan pystyttiin kuljettamaan 8 000 tonnia päivässä. Tärkeimmät lentokentät olivat Tempelhof, Gatow ja Tegel.


title: Berliinin saarto

text: Tapahtumat kärjistyivät brittiläisen lentokoneen syöksyttyä maahan ja 14 ihmisen kuoltua keväällä 1948. Länsivaltojen konferenssissa annettiin läntisten miehitysvyöhykkeiden asukkaiden laatia perustuslaki ja toteuttaa valuuttauudistus kesällä 1948. Tämä merkitsi sitä, että korkeintaan 60 vanhaa valtakunnanmarkkaa voitiin vaihtaa yhtä moneen käyttöön otettuun Saksan markkaan, kun tämän ylittäviltä määriltä vaihtokurssi oli 10:1. Uudistus toteutettiin samalla myös Länsi-Berliinissä. Rahamäärä vähentyi yhdellä kertaa 110 miljardista markasta 12,5 miljardiin markkaan. Rahauudistus merkitsi Saksan jakautumista. Neuvostoliiton miehitysvyöhykkeellä otettiin käyttöön oma Saksan markka, myöhempi Saksan demokraattisen tasavallan markka.


title: Berliinin saarto

text: Huhtikuun lopulla 1949 Neuvostoliiton uutistoimisto Tass ilmoitti maan olevan halukas saarron lopettamiseen, ja osapuolet aloittivat pian neuvottelut saarron lopettamiseksi. Toukokuun alussa länsiliittoutuneet ilmoittivat päässeensä sopimukseen Neuvostoliiton kanssa saarron loppumisesta, joka tapahtui minuutin jälkeen puolenyön 12. toukokuuta.